open-index/open-wikipedia-markdown huggingface dataset:
കെ. മോഹൻദാസ് (രാഷ്ട്രീയനേതാവ്)

ഇന്ത്യയിലെ എട്ടാം ലോക്സഭയിൽ മുകുന്ദപുരം നിയോജകമണ്ഡലത്തിൽ നിന്നുള്ള പ്രതിനിധിയായിരുന്നു **കെ. മോഹൻദാസ്**. കേരള കോൺഗ്രസ് അംഗമായിരുന്നു.  തിരഞ്ഞെടുപ്പിൽ സി.പി.ഐ.എം. സ്ഥാനാർത്ഥിയായ എം.എം. ലോറൻസിനെ പരാജയപ്പെടുത്തിയാണ് കെ. മോഹൻദാസ് ലോക്സഭാംഗമായത്.

## തിരഞ്ഞെടുപ്പുകൾ

## അവലംബം

വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:കേരള കോൺഗ്രസ് പ്രവർത്തകർ
വിലക്കപ്പെട്ട നഗരം

മിങ് രാജവംശത്തിന്റെ നാളുകൾ മുതൽ ക്വിങ് രാജവംശത്തിന്റെ അവസാനം വരെ ചൈനീസ് ചക്രവർത്തിമാരുടെ രാജകീയ കൊട്ടാര സമുച്ചയമാണ് **വിലക്കപ്പെട്ട നഗരം** (ഇംഗ്ലീഷ്: **Forbidden City**) എന്ന് അറിയപ്പെടുന്നത്. ബീജിങ് നഗരത്തിന്റെ കേന്ദ്ര ഭാഗത്തായാണ് ഇത് സ്ഥിതിചെയ്യുന്നത്. ഏകദേശം അഞ്ച് നൂറ്റാണ്ടുകളോടം ചൈനീസ് ചക്രവർത്തിമാരുടേയും അവരുടെ പരിവാരങ്ങളുടേയും ഔദ്യോഗിക വസതിയായിരുന്നു ഈ കൊട്ടാരം. എന്നാൽ ഇന്നിത് ഒരു മ്യൂസിയമാക്കി (പാലസ് മ്യൂസിയം) പൊതുജനങ്ങൾക്ക് തുറന്നുകൊടുത്തിരിക്കുന്നു.

ക്രിസ്തു വർഷം 1406 മുതൽ 1420 വരയാണ് ഇതിന്റെ നിർമ്മാണ കാലഘട്ടം. 78 ലക്ഷം ചതുരശ്ര അടി വിസ്തീർണമുള്ള ഈ കൊട്ടാരത്തിൽ 980ഓളം മന്ദിരങ്ങളുണ്ട്. പരമ്പരാഗത ചൈനീസ് വാസ്തുവിദ്യയാണ് വിലക്കപ്പെട്ട നഗരത്തിന്റെ ഇർമ്മാണത്തിന് അവലംബിച്ചിരിക്കുന്നത്. 1987-ൽ ഈ പ്രദേശത്തിന് ലോക പൈതൃക പദവി ലഭിച്ചു.

സിജിൻ ചെങ്(Zijin Cheng 紫禁城) എന്ന ചൈനീസ് നാമത്തിന്റെ തർജ്ജമയാണ് വിലക്കപ്പെട്ട നഗരം. 
ഇതിൽ സി(Zi) എന്നാൽ ധ്രുവനക്ഷത്രത്തെയാണ് അർത്ഥമാക്കുന്നത്. ഇത് സ്വർഗ്ഗത്തെ പ്രതീകവൽക്കരിക്കുന്നു. സ്വർഗ്ഗത്തിലെ ചക്രവർത്തിമാരെപോലെ ഭൂമിയിലും ചക്രവർത്തിമാർ ഉണ്ടെന്നാണ് ചൈനീസ് വിശ്വാസം. ഭൂമിയിലെ രാജാക്കന്മാരുടെ നഗരമായതിനാൽ പേരിനൊപ്പം (പൊതുജനങ്ങൾക്ക്) വിലക്കപ്പെട്ടത്  എന്നർത്ഥം വരുന്ന ജിൻ(jin) എന്ന പദം ചേർത്തിരിക്കുന്നു. ചെങ്(Cheng) എന്നാൽ ഒരു കോട്ടനഗരം എന്നാണ് അർഥമാക്കുന്നത്. അതായത് ഭൂമിയിലെ ചക്രവർത്തിയുടെ അനുമതിയില്ലാതെ ഏതൊരുവ്യക്തിക്കും രാജകൊട്ടാരത്തിലേക്ക് പ്രവേശിക്കുവാനോ കൊട്ടാരത്തിൽനിന്ന് പുറത്തേക്ക് പോകുവാനോ സാധിക്കുകയില്ല. ഈ ഒരു അർഥത്തിലാണ് കൊട്ടാരസമുച്ചയത്തെ അന്ന് വിലക്കപ്പെട്ട നഗരം എന്ന് വിളിച്ചു വന്നത്.

## ഇതും കാണുക
* മിങ് രാജവംശം
* ക്വിങ് രാജവംശം

## അവലംബം

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
ഗാർസീനിയ പുഷ്പാംഗദാനിയാന

കുടംപുളിയുടെ കുടുംബത്തിൽ പുതിയതായി കണ്ടെത്തിയ ഒരിനം സസ്യമാണ് **ഗാർസീനിയ പുഷ്പാംഗദാനിയാന** . പശ്ചിമഘട്ടത്തിലെ പാമ്പാടുംപാറ, കടലാർ എന്നിവിടങ്ങളിൽ  നിന്നും പാലോട് ജവാഹർലാൽ നെഹ്റു ട്രാപ്പിക്കൽ ബൊട്ടാണിക്കൽ ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട് അധികൃതരാണ് ഈ സസ്യത്തെ കണ്ടെത്തിയത്.

## അവലംബം

വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
സൽമാൻ ആമിൻ ഖാൻ

1976 ൽ അമേരിക്കയിലെ ന്യു ഓർലിയൻസിൽ ജനിച്ച ഖാൻ അക്കാദമി എന്ന് വിദ്യാഭ്യാസ വെബ് സൈറ്റിന്റെ ഉപജ്ഞാതാവാണ് **സൽമാൻ ആമിൻ ഖാൻ**.വിവിധ വിഷയങ്ങൾ പഠിപ്പിക്കുനതിനുവേണ്ടി 4300 ലധികം വീഡിയോകളാണ് തന്റെ വെബ്ബ് സൈറ്റിൽ അദ്ദേഹം ഉൾപെടുത്തിയത്.പ്രധാനമായും ഗണിതശാസ്ത്രവും ശാസ്ത്രവുമാണ് അദ്ദേഹം കൈകാര്യം ചെയ്യുന്നത്.മേയ് 2013ൽ 12,33,000 ആളുകളാണ് യുട്യൂബിൽ ഖാന്റെ ചാനൽ സന്ദർശിച്ചത്.28 കോടി തവണ അത് വീക്ഷിക്കപ്പെട്ടു.2012 ൽ ടൈം മാഗസ്സിൻ ഏറ്റവും സ്വാധീനിക്കപ്പെടുന്ന 100 വ്യക്തികളിൽ ഒരാളായും,ഫോബ്സ് മാഗസ്സിൻ കവർ സ്റ്റോറിയിലും ഖാനെ ഉൾപ്പെടുത്തി

## അവലംബം


വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ
വർഗ്ഗം:പത്മശ്രീ പുരസ്കാരം ലഭിച്ചവർ
സാവിത്രി ശ്രീധരൻ

ഒരു മലയാള നാടകനടിയാണ് **സാവിത്രി ശ്രീധരൻ**. സമഗ്രസംഭാവനയ്ക്കുള്ള കേരള സംഗീതനാടക അക്കാദമി പുരസ്‌കാരം ഇവർക്കു ലഭിച്ചിട്ടുണ്ട്. 2018  ലെ മലയാള സിനിമയിലെ **മികച്ച സ്വഭാവനടി**ക്കുള്ള അവാർഡ് സുഡാനി ഫ്രം നൈജീരിയ എന്ന ചിത്രത്തിലെ അഭിനയത്തിന് കരസ്ഥമാക്കി,,. 

## ജീവിതരേഖ
പതിനാറാം വയസ്സിൽ വളയനാട് കലാസമിതിയുടെ *കറുത്ത വെള്ള* എന്ന നാടകത്തിലാണ് ആദ്യമായി അഭിനയിച്ചത്. വിവാഹ ശേഷമാണ് സാവിത്രി അഭിനയം ആരംഭിച്ചത്. അമച്ച്വർ നാടക രംഗത്ത് ഇരുപതുവർഷത്തോളം പ്രവർത്തിച്ചശേഷമാണ് സാവിത്രി പ്രൊഫഷണൽ നാടകങ്ങളിലേക്കു പ്രവേശിച്ചത്. 1964 ൽ കോർപ്പറേഷൻ നടത്തിയ നാടകമത്സരത്തിൽ ആദ്യമായി പുരസ്കാരം ലഭിച്ചു. 'കാര യുവജന കലാസമിതി' യുടെ *നോട്ടുകൾ* എന്ന നാടകത്തിലെ അഭിനയമാണ് സാവിത്രിയെ ശ്രദ്ധേയയാക്കി മാറ്റിയത്. സംഗീത നാടക അക്കാദമിയുടെ 1977-ലെ അമച്ച്വർ നാടക മത്സരത്തിൽ മികച്ച രണ്ടാമത്തെ നടിക്കുള്ള പുരസ്കാരം ലഭിച്ചു. കെ.ടി. മുഹമ്മദിന്റെ *ദീപസ്തംഭം മഹാശ്ചര്യം* എന്ന നാടകത്തിൽ അഭിനയിച്ചുകൊണ്ടാണ് സാവിത്രി പ്രൊഫഷണൽ നാടകങ്ങളിലെ അഭിനയം ആരംഭിച്ചത്. കെ.ടി.യുടെ 'കലിംഗ', ഇബ്രാഹിം വേങ്ങരയുടെ ചിരന്തന തിയേറ്റേഴ്‌സ്, വിക്രമൻനായരുടെ 'സ്റ്റേജ് ഇന്ത്യ' തുടങ്ങിയ സമിതികളിൽ അഭിനയിച്ചു.കോഴിക്കോട് തിരുവണ്ണൂർ എന്ന ഗ്രാമത്തിൽ നിന്നും വന്ന സാവിത്രിയെ കേരളത്തിന് അകത്തും പുറത്തും ശ്രദ്ധേയായ നടിയാക്കി.  

 

കുട്ട്യേടത്തി വിലാസിനി, സാവിത്രിയുടെ ബന്ധുവാണ്. ഭർത്താവ് ശ്രീധരൻ.

## അഭിനയിച്ച നാടകങ്ങൾ
* കറുത്ത വെള്ള
* നോട്ടുകൾ
* താഴ്‌വര
* തത്ത്വമസി
* ദീപസ്തംഭം മഹാശ്ചര്യം
* ക്ഷണിക്കുന്നു, കുടുംബസമേതം

## പുരസ്കാരങ്ങൾ
സമഗ്രസംഭാവനയ്ക്കുള്ള കേരള സംഗീതനാടക അക്കാദമി പുരസ്‌കാരം സാവിത്രിക്കു ലഭിച്ചു. 1977-ലെ സംഗീത നാടക അക്കാദമിയുടെ അമച്ച്വർ നാടക മത്സരത്തിൽ മികച്ച രണ്ടാമത്തെ നടിക്കുള്ള പുരസ്കാരവും ലഭിച്ചിട്ടുണ്ട്.
* മികച്ച നടിക്കുള്ള കേരള സംഗീത നാടക അക്കാദമി പുരസ്കാരം - 2009

## അവലംബം

വർഗ്ഗം:മലയാളനാടകനടിമാർ
വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
മുരുകേഷ് കാക്കൂർ

ഒരു മലയാള നാടക നടനാണ് **മുരുകേഷ് കാക്കൂർ** ( -17 മേയ് 2016). 2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടനായി ഇദ്ദേഹം തിരഞ്ഞെടുക്കപ്പെട്ടു. 

## ജീവിതരേഖ
കോഴിക്കോട് കാക്കൂർ പിസി പാലത്തെ മണ്ണാറയ്ക്കൽ മാധവൻ വൈദ്യരുടെയും സൗമിനിയുടെയും മകനാണ് മുരുകേഷ്. ഹൈസ്കൂൾ വിദ്യാഭ്യാസ കാലം മുതൽ മുരുകേഷ് അഭിനയിച്ചിരുന്നു. മുരുകേഷിന്റെ ജ്യേഷ്ഠൻ ബിനുകുമാർ നാടകം എഴുതിയിരുന്നു. അദ്ദേഹത്തിന്റെ നാടകത്തിലാണ് മുരുകേഷ് ആദ്യമായി ഒരു ആദ്യമായി മുഴുനീള കഥാപാത്രത്തെ അവതരിപ്പിക്കുന്നത്. മുരുകേഷിന്റെ അനുജൻ ഗിരീഷും നാടകകൃത്തായിരുന്നു. അദ്ദേഹത്തിന്റെ നാടകങ്ങളിലും മുരുകേഷ് അഭിനയിച്ചു. 1986-ൽ മാധവൻ കുന്നത്തറയുടെ അടുക്കലെത്തി. ഇവിടെ കുറേ നാടകങ്ങളിൽ അഭിനയിച്ചു. പിന്നീട് എട്ടു വർഷങ്ങൾക്കുശേഷം കെ.ടി. മുഹമ്മദിന്റെ കോഴിക്കോട് "കലിംഗ" തിയറ്റേഴ്സിൽ പ്രവേശിച്ചു. *ഇത് ഭൂമിയാണ്, ദീപസ്തംഭം മഹാശ്ചര്യം* തുടങ്ങിയ നാടകങ്ങളിൽ അഭിനയിച്ചു.  മൂന്നു വർഷത്തോളം കലിംഗ സമിതിയിൽ അഭിനയിച്ചു. വടകര *വരദ* നാടകസമിതിൽ എത്തപ്പെട്ടത്. ഇവിടെ *തീർഥാടനം, മാണിക്യക്കല്ല്, അമൃതംഗമയ* തുടങ്ങി ഇരുപത്തെട്ടോളം നാടകങ്ങളിൽ അഭിനയിച്ചു.

*വാഗ്ഭടാചാര്യ* എന്ന നാടകത്തിൽ വാഗ്ഭടാചാര്യന്റെ വേഷം മുരുകേഷ് അവതരിപ്പിച്ചു. ഈ കാലത്താണ് സന്ധ്യയെ വിവാഹം ചെയ്തത്. കുറിയേടത്ത് താത്രി എന്ന നാടകത്തിൽ വ്യത്യസ്തമായ നാലു കഥാപാത്രങ്ങളെ ഇദ്ദേഹം അവതരിപ്പിച്ചു. ഇതിൽ ഹിജഡ സ്ത്രീയായും കഥകളിനടനായ കാവുങ്കൽ ശങ്കരപ്പണിക്കരായും താത്രിയുടെ ഭർത്താവ് കുറിയേടത്ത് രാമനായും പിന്നെ സ്മാർത്തവിചാരകനായ വടക്കേടൻ സോമാതിരിയായും അഭിനയിച്ചു.

മാസ് തിയേറ്റേഴ്‌സ് കോഴിക്കോട്, വടകര വരദ, കോഴിക്കോട് കലിംഗ, സങ്കീർത്തന, കൊച്ചിൻ ആദിത്യ, മണപ്പുറം കാർത്തിക, അങ്കമാലി ഭരത ക്ഷേത്ര തുടങ്ങിയ സമിതികളിൽ പ്രവർത്തിച്ചു.

കായംകുളം കൊച്ചുണ്ണി, ദേവരാഗം, വൃന്ദാവനം തുടങ്ങിയ സീരിയലുകളിലും അദ്ദേഹം അഭിനയിച്ചു. നാടക അഭിനേത്രിയായ സന്ധ്യയെയാണ് മുരുകേഷ് വിവാഹം ചെയ്തിരിക്കുന്നത്.

2016 മേയ് 17-ന് 47-ആം വയസ്സിൽ കരൾ സംബന്ധമായ അസുഖത്തെത്തുടർന്ന് മരിച്ചു.

## അഭിനയിച്ച നാടകങ്ങൾ
* ഇത് ഭൂമിയാണ്
* ദീപസ്തംഭം മഹാശ്ചര്യം 
* തീർഥാടനം
* മാണിക്യക്കല്ല്
* അമൃതംഗമയ
* കുറിയേടത്ത് താത്രി

## പുരസ്കാരങ്ങൾ
2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടനുള്ള പുരസ്കാരം ലഭിച്ചു.

## അവലംബം

വർഗ്ഗം:മലയാളനാടകനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:2016-ൽ മരിച്ചവർ
വർഗ്ഗം:മേയ് 17-ന് മരിച്ചവർ
സന്ധ്യ മുരുകേഷ്

ഒരു മലയാള നാടകനടിയാണ് **സന്ധ്യ മുരുകേഷ്**. 2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടിയായി ഇവർ തിരഞ്ഞെടുക്കപ്പെട്ടു. 

## ജീവിതരേഖ
തൃശൂർ ചേലക്കര പങ്ങാരപ്പിള്ളി കൊറ്റുവീട്ടിൽ രാമചന്ദ്രന്റെയും സുമതിയുടെയും മകളാണ് സന്ധ്യ. കേരള കലാമണ്ഡലത്തിൽനിന്ന് നൃത്തം അഭ്യസിച്ചു. വടകര *വരദ* നാടകസമിതിയിൽ പകരക്കാരിയായാണ് അഭിനയം ആരംഭിച്ചത്. ഈ കാലത്ത് നാടകനടനായ മുരുകേഷ് കാക്കൂരിനെ വിവാഹം ചെയ്തു. പിന്നീട് പിന്നെ വിക്രമൻനായരുടെ സ്റ്റേജ് ഇന്ത്യ സമിതിൽ അഭിനയിച്ചു. പിന്നീട് അഞ്ചു വർഷത്തോളം നാടകത്തിൽ നിന്നും പിന്മാറി നിന്ന സന്ധ്യ നാടകകൃത്ത് ഹേമന്ദ്കുമാറിന്റെ ആവശ്യ പ്രകാരം കുറിയേടത്ത് താത്രി എന്ന നാടകത്തിലെ താത്രിയെ അവതരിപ്പിച്ചു.

## അഭിനയിച്ച നാടകങ്ങൾ
* കുറിയേടത്ത് താത്രി

## പുരസ്കാരങ്ങൾ
2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടിക്കുള്ള പുരസ്കാരം ലഭിച്ചു.

## അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
കെ. മോഹൻദാസ് (സർക്കാർ ഉദ്യോഗസ്ഥൻ)

ഭാരതസർക്കാരിന്റെ ഷിപ്പിങ് മന്ത്രാലയത്തിന്റെ സെക്രട്ടറിയായി പ്രവർത്തിച്ചിട്ടുള്ള കേരള കേഡർ ഐ.എ.എസ്. ഉദ്യോഗസ്ഥനാണ് **കെ. മോഹൻദാസ്**. 2012-ൽ കേരളത്തിന്റെ ചീഫ് സെക്രട്ടറിയായി നിയമനവാഗ്ദാനമുണ്ടായിരുന്നെങ്കിലും അദ്ദേഹം അത് നിരസിച്ചിരുന്നു. 
## അവലംബം

## പുറത്തേക്കുള്ള കണ്ണികൾ
* ഇന്ത്യ ഷിപ്പിങ് സമിറ്റിന്റെ വെബ് സൈറ്റിൽ പ്രസിദ്ധീകരിച്ചിട്ടുള്ള വിവരങ്ങൾ

വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
ജോബി മാത്യു

ലോക പഞ്ചഗുസ്തി ചാമ്പ്യൻഷിപ്പിൽ വികലാംഗവിഭാഗം ചാമ്പ്യനാണ് **ജോബി മാത്യു**. ഒൻപത് കായിക ഇനങ്ങളിൽ ഇദ്ദേഹം വിവിധ ഇടങ്ങളിലായി മത്സരിച്ചിട്ടുണ്ട്.    110 സെന്റീമീറ്ററാണ് ജോബിയുടെ ഉയരം. പഞ്ചഗുസ്തി കൂടാതെ ഷോട്ട്പുട്ട്, ജാവലിൻത്രോ, ഡിസ്കസ് ത്രോ, ബാഡ്മിന്റൻ, നീതൽ, പവർലിഫ്റ്റിങ് തുടങ്ങിയ മത്സരങ്ങളിലും പങ്കെടുത്തിട്ടുണ്ട്. അമേരിക്കയിലെ മിഷിഗണിൽ നടന്ന വേൾഡ് ഡ്വാർഫ് ഗെയിംസിൽ രണ്ടു സ്വർണ്ണവും ഒരു വെള്ളിയും ജോബി നേടിയിട്ടുണ്ട്.

1976 ഡിസംബർ 8 ന് ജനിച്ചു. പാലാ അടുക്കം സ്വദേശിയായ ജോബി ഇപ്പോൾ ഇരുമ്പനം ഭാരത് പെട്രോളിയം കമ്പനിയിൽ ജോലി ചെയ്യുന്നു. ആലുവയ്ക്കടുത്ത് തോട്ടയ്ക്കാട്ടുകരയിലാണ് താമസിക്കുന്നത്. മേഘയാണ് ഭാര്യ.  ജ്യോതിസ് ഏക മകൻ. സ്കൂളിലെ ആദ്യ വിദ്യാഭ്യാസ നാളുകളിൽ അമ്മയുടെ ചുമലിലാണ് ജോബി സ്കൂളിൽ എത്തിയിരുന്നത്. പിന്നീട് കൈകൾ കുത്തിയാണ് സഞ്ചരിച്ചിരുന്നത്. 

## പുരസ്കാരങ്ങൾ
2014 ഒക്ടോബറിൽ ശാരീരിക വൈകല്യമുള്ളവർക്കായി പോളണ്ടിലെ പക്കിൽ നടന്ന പ്രഥമ ലോക പഞ്ചഗുസ്തി ചാമ്പ്യൻഷിപ്പിൽ ഇരട്ട വെങ്കലം നേടി.

## അവലംബം

വർഗ്ഗം:ലോക പഞ്ചഗുസ്തി ചാമ്പ്യന്മാർ
വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:1976-ൽ ജനിച്ചവർ
വർഗ്ഗം:ഡിസംബർ 8-ന് ജനിച്ചവർ
ശാന്ത പുതുപ്പാടി

ഒരു മലയാള നാടകനടിയായിരുന്നു **ശാന്ത പുതുപ്പാടി**. (മരണം:2010) പതിമൂന്നാം വയസ്സിൽ അഭിനയം ആരംഭിച്ചു. 1973-ൽ കേരള സംഗീത നാടക അക്കാദമി പുരസ്‌കാരം ഇവർക്കു ലഭിച്ചു. 2010-ൽ അർബുദ രോഗം ബാധിച്ച് മരിച്ചു.

## അവലംബം

വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
പല്ലാവൂർ പുരസ്‌കാരം

കേരള സർക്കാരിന്റെ പരമോന്നത വാദ്യകലാ ബഹുമതിയാണ് **പല്ലാവൂർ പുരസ്‌കാരം**. 

## പുരസ്‌കാരം നേടിയവർ
* ചക്കംകുളം അപ്പുമാരാർ (പ്രഥമ പുരസ്കാരം)
* തൃക്കാമ്പുറം കൃഷ്ണൻകുട്ടി മാരാർ
* കലാമണ്ഡലം അപ്പുക്കുട്ടിപ്പൊതുവാൾ
*കിഴക്കൂട്ട് അനിയൻ മാരാർ(2020)
* കുഴൂർ നാരായണ മാരാർ

## അവലംബം

വർഗ്ഗം:കേരളത്തിലെ പുരസ്കാരങ്ങൾ
വർഗ്ഗം:കേരള സർക്കാറിൻ്റെ ഔദ്യോഗിക പുരസ്കാരങ്ങൾ
വാസുപിഷാരടി

ഒരു കഥകളി കലാകാരനാണ് **വാസുപിഷാരടി **. സംസ്ഥാന സർക്കാരിന്റെ കഥകളി പുരസ്‌കാരം ഇദ്ദേഹത്തിനു ലഭിച്ചിട്ടുണ്ട്. പ്രശസ്ത കഥകളികലാകാരൻ വാഴേങ്കട കുഞ്ചുനായരുടെ ശിഷ്യനാണ് ഇദ്ദേഹം. കലാമണ്ഡലം അധ്യാപകനായിരുന്നു ഇദ്ദേഹം. പാലക്കാട് ജില്ലയിലെ കോങ്ങാടാണ് വാസുവിന്റെ സ്വദേശം.

## പുരസ്കാരങ്ങൾ
സംസ്ഥാന സർക്കാരിന്റെ കഥകളി പുരസ്‌കാരം കൂടാതെ കേന്ദ്ര സംഗീത നാടക അക്കാദമി അവാർഡും കലാമണ്ഡലം ഫെലോഷിപ്പും ഇദ്ദേഹത്തിനു ലഭിച്ചിട്ടുണ്ട്.  

## അവലംബം

വർഗ്ഗം:കഥകളിക്കുള്ള കേരളസംസ്ഥാന പുരസ്കാരം ലഭിച്ചവർ
വർഗ്ഗം:കഥകളി കലാകാരന്മാർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
ഗോപാലകൃഷ്ണ കുറുപ്പ്

ഒരു യക്ഷഗാന കലാകാരനാണ് **ഗോപാലകൃഷ്ണ കുറുപ്പ്**(മരണം : 19  മാർച്ച് 2025). ഭാഗവതർ, മദ്ദള-ചെണ്ട വാദകൻ, ഗ്രന്ഥകർത്താവ്, നൃത്തകലാകാരൻ എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്. കേരള സർക്കാറിന്റെ ഗുരുപൂജ അവാർഡ്, കർണാടക രാജ്യോത്സവ പ്രശസ്തി എന്നിവ ഇദ്ദേഹം നേടിയിട്ടുണ്ട്. 

## ജീവിതരേഖ
1935 ഡിസംബർ 5-ന് കാസർകോട് താലൂക്കിലെ പെർളക്കടുത്ത് നെല്ലിക്കുഞ്ചയിൽ യക്ഷഗാന കലാകാരൻ ചന്തുക്കുറുപ്പിന്റെയും കാവേരിയമ്മയുടെയും മകനായി ജനിച്ചു. 1958 മുതൽ കർണാടകയിലെ ബെൽത്തങ്ങാടി താലൂക്കിലെ ശിശില എന്ന പ്രദേശത്ത് ബർഗുള വീട്ടിൽ താമസം ആരംഭിച്ചു. അച്ചനിൽ നിന്നും യക്ഷഗാനം ആദ്യമായി അഭ്യസിച്ചു. പിന്നീട് താൾത്തജെ കേശവഭട്ട്, നാരമ്പാടി സുബ്ബയ്യ ഷെട്ടി എന്നിവരുടെ കീഴിൽ മൃദംഗവും യക്ഷഗാന രാഗങ്ങളും അഭ്യസിച്ചു. യക്ഷഗാന സഭാ ലക്ഷണവും ഭാഗവതികയും കുതിരക്കോട് രാമഭട്ടിൽ നിന്നും കരസ്ഥമാക്കി. നെട്‌ല നരസിംഹ ഭട്ട് ചെണ്ട അഭ്യസിപ്പിച്ചു. വലിയ ബെലിപ്പ നാരായണ ഭാഗവതർ, അഗരി ശ്രീനിവാസ ഭാഗവതർ എന്നിവരിൽ നിന്നും ഭാഗവതികയിൽ കൂടുതൽ അറിവ് നേടി. മുണ്ട്‌റു പാടി ലക്ഷ്മി ഹെബ്ബാറിൽ നിന്നും സംഗീതം അഭ്യസിച്ചു. ദക്ഷിണാദി മൃദംഗം ടി.ആർ.കൃഷ്ണൻ പഠിപ്പിച്ചു.

മീനാക്ഷി, ശ്രീദേവി എന്നീ രണ്ട് ഭാര്യമാരുണ്ട്. ജയന്തി, സുബ്രഹ്മണ്യൻ, അനിത എന്നിവർ മക്കൾ.

## പുരസ്കാരങ്ങൾ
* കേരള സർക്കാറിന്റെ ഗുരുപൂജ അവാർഡ് (2006‌)
* കർണാടക രാജ്യോത്സവ പ്രശസ്തി (2006)
* ബാംഗ്ലൂർ ജ്ഞാനപഥ അവാർഡ് 
* മൂഡ്ബദ്ര പുരസ്‌കാരം 
* യക്ഷഗാന കലാരംഗ ഉഡുപ്പി അവാർഡ് 
* ഷേണി അക്കാദമി പുരസ്‌കാരം 
* രാമചന്ദ്ര പുര സ്വാമി ഹൊസനഗരം സമ്മാനം 
* ബെൽത്തങ്ങാടി പ്രഥമ സാഹിത്യ സമ്മാനം 
* ഇടനീർമഠ സമ്മാനം വിശ്വ വിദ്യാലയ സമ്മാനം

## അവലംബം

വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:1935-ൽ ജനിച്ചവർ
വർഗ്ഗം:ഡിസംബർ 5-ന് ജനിച്ചവർ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:യക്ഷഗാനകലാകാരന്മാർ
റസക്കർ (ബംഗ്ലാദേശ്)

**റസക്കർ** (ഇംഗ്ലീഷ്: Razakar, ബംഗാളി : রাজাকার; ഉർദു: رضا کار‎) 1971 ലെ ബംഗ്ലാദേശ് വിമോചന സമരകാലത്ത് വിമോചന സേനയായ മുക്തി ബാഹിനിയെ അമർച്ച ചെയ്യാൻ പാകിസ്താൻ പട്ടാളം സംഘടിപ്പിച്ച ഒരു അർദ്ധ സൈനിക സേനയാണ്. ഇതിന്റെ അംഗങ്ങൾ പാകിസ്താൻ അനുകൂലികളായ ബംഗാളികളും, കിഴക്കൻ പാകിസ്താനിലെ ബീഹാറികളുമായിരുന്നു. 1947 ലെ വിഭജനകാലത്ത് ഇൻഡ്യയിലെ ബീഹാർ, ഉത്തർപ്രദേശ് എന്നീ സംസ്ഥാനങ്ങളിൽ നിന്ന് കുടിയേറിപ്പാർത്ത ഉർദു സംസാരിക്കുന്ന ജനങ്ങളെയാണ് ബംഗ്ലാദേശിൽ ബീഹാറി എന്ന് വിളിച്ചിരുന്നത്. . അക്കാലത്ത് പാകിസ്താനെ പിന്തുണയ്ക്കുന്ന മൂന്ന് അർദ്ധ സൈനിക സംഘടനകളാണുണ്ടായിരുന്നത്, റസക്കർ, ജമാത്തെ ഇസ്ലാമിയുടെ **അൽ ബദർ** , പാകിസ്താൻ മുസ്ലീം ലീഗ്, നെസാമെ ഇസ്ലാമി എന്നീ പാർട്ടികളുടെ **അൽ ഷംസ്**. ഇവ മൂന്നും ചേർന്നു ബംഗ്ലാദേശ് ജനതയ്ക്കെതിരെ നടത്തിയ ഭീകരമായ അതിക്രമങ്ങൾ കാരണം പിൽക്കാലത്ത് ഇതിനു പിന്നിൽ പ്രവർത്തിച്ചവരെ യുദ്ധകുറ്റവാളികളായി (genocide and war crimes) വിചാരണ ചെയ്യുകയുണ്ടായി. ഇതിന്റെ കോടതി നടപടികൾ ഇപ്പോഴും നടന്നു കൊണ്ടിരിക്കുകയാണ്. . ഈ സംഘടനകളുടെ ബംഗ്ലാദേശ് വിരുദ്ധ പ്രവർത്തനങ്ങളുടെ പശ്ചാത്തലത്തിൽ **റസക്കർ**  എന്ന പ്രയോഗം ബംഗ്ലാദേശിൽ ഒരു അധിക്ഷേപവാക്കാണ്. ബംഗ്ലാദേശിൽ ഒരാളെ റസക്കർ എന്ന് വിളിക്കുന്നത്   അയാളെ കഠിനമായി അപമാനിക്കുന്നതിനു തുല്യമാണ്. ഇൻഡ്യയിൽ SIMI, Indian Mujahideen എന്നീ സംഘടനകളിലെ അംഗങ്ങൾക്കുള്ള ഏതാണ്ട് അതേ പ്രതിഛായയാണ് ബംഗ്ലാദേശിൽ പഴയ റസക്കർ അംഗങ്ങൾക്കുള്ളത്.

### അവലംബം

വർഗ്ഗം:ബംഗ്ലാദേശിന്റെ ചരിത്രം
ഡ്വാർഫ് കാവൻഡിഷ്

വാഴകളിൽ ഏറ്റവും ഉയരം കുറഞ്ഞ, കാവൻഡിഷ് വിഭാഗത്തിൽപ്പെടുന്ന ഒരു വാഴയിനമാണ് **ഡ്വാർഫ് കാവൻഡിഷ്** (Dwarf Cavendish). ബസ്റായ്, മോറിസ്, പെറ്റിറ്റ് നേൻ എന്നീ പേരുകളിലും അറിയപ്പെടുന്നു.
## പ്രത്യേകതകൾ
ഉയരം കുറവായത് കൊണ്ടു തന്നെ കാറ്റിനെ ചെറുക്കാനുള്ള ശേഷിയുണ്ട്. വാഴത്തണ്ടിന് വലിയ വണ്ണമാണ്. ഇലകൾ നീളം കുറഞ്ഞതും അടുത്തടുത്തമായിട്ടുമാണ് ക്രമീകരിച്ചിരിക്കുന്നത്. ഉയരക്കുറവ് കാരണം വാഴക്കുലകൾ മിക്കതും നിലം തൊട്ടായിരിക്കും നിൽക്കുന്നത്. കുലയിൽ പടലയും കായകളും വളരെ അടുപ്പിച്ചാണ് അടുക്കിയിരിക്കുന്നത്. വാഴകളുടെ ഉയരം ശാരാശരി 6-8 അടിയാണ്. 
## അവലംബം
* വാഴ (2009) - കേരള കാർഷിക സർവ്വകലാശാല പ്രസിദ്ധീകരണം.

വർഗ്ഗം:കാവൻഡിഷ്‌ ഇനങ്ങൾ
തിയഡോർ അഡോണോ

ജർമ്മൻ സാമൂഹ്യചിന്തകനും,സംഗീത വിചക്ഷണനുമായിരുന്നു **തിയഡോർ അഡോണോ**(സെപ്റ്റം: 11, 1903 – ഓഗസ്റ്റ് 6, 1969).സമൂഹശാസ്ത്രവുമായി ബന്ധപ്പെട്ട *ക്രിട്ടിക്കൽ തിയറിയുടെ  പ്രധാന പ്രണേതാക്കളിൽ ഒരാളുമായിരുന്നു അഡോണോ.സംഗീത സംബന്ധിയായ അനേകം ഗ്രന്ഥങ്ങളും അഡോണോ രചിച്ചിട്ടുണ്ട്.
==പ്രധാന കൃതികൾ==
**Kierkegaard: Construction of the Aesthetic* (1933)
**Dialectic of Enlightenment* (with [[Max Horkheimer]], 1944)
**Composing for the Films* (1947)
**Philosophy of New Music* (1949)
**The Authoritarian Personality* (1950)
**Minima Moralia: Reflections from Damaged Life* (1951)
**In Search of Wagner* (1952)
**Prisms* (1955)
**Against Epistemology: A Metacritique; Studies in Husserl and the Phenomenological Antinomies* (1956)
**Dissonanzen. Musik in der verwalteten Welt* (1956)
**Notes to Literature I* (1958)
**Sound Figures* (1959)
**Mahler: A Musical Physiognomy* (1960)
**Notes to Literature II* (1961)
**Hegel: Three Studies* (1963)
**Critical Models: Interventions and Catchwords* (1963)
**Quasi una Fantasia* (1963)
**The Jargon of Authenticity* (1964)
**Night Music: Essays on Music 1928-1962* (1964)
**Negative Dialectics* (1966)
**Alban Berg: Master of the Smallest Link* (1968)
**Critical Models: Interventions and Catchwords* (1969)
**Aesthetic Theory* (1970)
**Beethoven: The Philosophy of Music; Fragments and Texts* (1993)
**Current of Music* (2006)
==പുറം കണ്ണികൾ==


* Adorno, Theodor. [http://www.upress.umn.edu/Books/A/adorno_aestheticpb.html *Aesthetic Theory.'']  University of Minnesota Press, 1996
*
* 
* Gravesite
* Illuminations – The Critical Theory Project 
* Odysseus and the Siren Call of Reason: The Frankfurt School Critique of Enlightenment published in Other Voices, n.1 v.1, 1997.
* "Adorno during the 1950s" by Juergen Habermas 
## അവലംബം

വർഗ്ഗം:ജർമ്മൻ തത്ത്വചിന്തകർ
വർഗ്ഗം:1903-ൽ ജനിച്ചവർ
വർഗ്ഗം:മാർക്സിസ്റ്റ് സൈദ്ധാന്തികർ
വർഗ്ഗം:ജൂത സോഷ്യലിസ്റ്റുകൾ
ഡെൽഹിയിലെ ബ്രിട്ടീഷ് റെസിഡന്റ്

1803-ലെ ഡെൽഹി യുദ്ധത്തിൽ മറാഠരെ തോൽപ്പിച്ച് ബ്രിട്ടീഷുകാർ ദില്ലിയുടെ നിയന്ത്രണമേറ്റെടുത്തതിനെത്തുടർന്ന് ബ്രിട്ടീഷ് ഈസ്റ്റ് ഇന്ത്യ കമ്പനിയുടെ പ്രതിനിധിയെ റെസിഡന്റായി ഡെൽഹിയിൽ നിയമിക്കാനാരംഭിച്ചു.
തുടക്കത്തിൽ റെസിഡന്റ് എന്നാൽ മുഗൾ സഭയിലെ ബ്രിട്ടീഷ് ഗവർണർ ജനറലിന്റെ പ്രതിനിധിയായിരുന്നു. എന്നാൽ ബ്രിട്ടീഷ് ആധിപത്യം ശക്തിപ്പെടുകയും മുഗൾ ശക്തി ക്ഷയിക്കുകയും ചെയ്തതോടെ കാലക്രമേണ ഡെൽഹിയുടെയും ചുറ്റുവട്ടത്തേയും ഭരണം റെസിഡന്റ് നേരിട്ട് കൈയിലെടുത്തു. മുഗൾ ചക്രവർത്തിയുടെ പ്രവർത്തനങ്ങളും റെസിഡന്റിന്റെ നിയന്ത്രണത്തിലായി.

ഡെൽഹിയുടെ ദീർഘമായ ചരിത്രവും ഹിന്ദുസ്ഥാന്റെ തലസ്ഥാനം, മുഗൾ സാമ്രാജ്യത്തിന്റെ കേന്ദ്രം എന്നീ നിലകളിലുള്ള അതിന്റെ സ്ഥാനവും മൂലം ഡെൽഹിയിലെ റെസിഡന്റ് സ്ഥാനത്തിന് പ്രാധാന്യമുണ്ടായിരുന്നു. 1833-ൽ ആഗ്ര ആസ്ഥാനമാക്കി, വടക്കുപടിഞ്ഞാറൻ പ്രവിശ്യകൾ എന്ന ഒരു പുതിയ പ്രവിശ്യ രൂപീകരിച്ചപ്പോൾ ഡെൽഹി അതിന്റെ കീഴിലായി. ഡെൽഹി റെസിഡന്റിന്റെ നില പ്രസ്തുത പ്രവിശ്യയുടെ ലെഫ്റ്റനന്റ് ഗവർണറുടെ കീഴിലായി. ഇതോടെ റെസിഡന്റ് എന്ന സ്ഥാനപ്പേര് ഏജന്റ് എന്നായും പിന്നീട് കമ്മീഷണർ എന്നുമായി മാറി.

1857-ലെ ലഹളക്കുശേഷം ഡെൽഹിയുടെ ഭരണം ബ്രിട്ടീഷുകാർ നേരിട്ട് ഏറ്റെടുത്തതോടെ റെസിഡന്റ് സ്ഥാനം നിർത്തലായി. സൈമൺ ഫ്രേസറായിരുന്നു അവസാനത്തെ റെസിഡന്റ്. ഇദ്ദേഹം ലഹളയിൽ മരിക്കുകയായിരുന്നു.
## റെസിഡന്റുമാരുടെ പട്ടിക

## അവലംബം

## കുറിപ്പുകൾ
* വർഗ്ഗം:ഇന്ത്യയിലെ ബ്രിട്ടീഷ് ഭരണം
വർഗ്ഗം:ഡെൽഹിയുടെ ചരിത്രം
സിവിൽ എൻജിനീയർ

സിവിൽ എഞ്ചിനീയറിങ്ങ് ശാഖയെ പറ്റി പഠിച്ചു മനസ്സിലാക്കി അത് സ്വന്തം പ്രവർത്തനമേഖലയാക്കി എടുക്കുന്ന ആളെയാണ് സിവിൽ എൻജിനീയർ എന്ന് പറയുന്നത്
## ഇതും കാണുക
* സിവിൽ എഞ്ചിനീയറിങ്ങ്
താമരക്കിഴങ്ങ്

എണ്ണയിൽ വറുത്ത് കഴിക്കാവുന്ന ഒരു പലഹാരമാണ്‌ താമരക്കിഴങ്ങ്. പാലക്കാട്/തമിഴ് നാട് ഭാഗങ്ങളിലാണ് ഇത് കൂടുതൽ ഉപയോഗത്തിലുള്ളത്. പപ്പടം പോലെ ഊണിന്റെ കൂടെയും അല്ലാതെ ചെറുകടിയായും താമരക്കിഴങ്ങ് ഉപയോഗിക്കാവുന്നതാണ്.

## ഉണ്ടാക്കുന്ന വിധം

താമരവള്ളി വട്ടത്തിൽ അരിഞ്ഞ് കഴുകിയെടുത്തത് മഞ്ഞൾ, ഉപ്പ് എന്നിവ ചേർത്ത് പുഴുങ്ങിയെടുക്കുന്നു. പുഴുങ്ങിയതിന് ശേഷം വെള്ളം വാർത്ത് കളഞ്ഞ് വെയിലത്ത് വച്ച് ഉണക്കി ഉപയോഗിക്കാം.

വർഗ്ഗം:ഭക്ഷണപദാർത്ഥങ്ങൾ
ജയ്മാല ശിലേദർ

പ്രമുഖ മറാഠി സംഗീതജ്ഞയും ചലച്ചിത്രപിന്നണിഗായികയുമാണ് **ജയ്മാല ശിലേദാർ** (മരണം:8 ആഗസ്റ്റ് 2013). മറാഠിയിൽ ഒപ്പേറ സംഗീതലോകത്തിന് തുടക്കമിട്ടത് ഇവരാണ്. നിരവധി മറാഠി സിനിമകളിൽ പിന്നണിഗാനം ആലപിച്ചിട്ടുണ്ട്. പ്രമുഖ ഗായകനായ ജയ്‌റാം ശിലേദറാണ് ഭർത്താവ്. പ്രശസ്തമായ നിരവധി മറാഠി ഭക്തിഗാനങ്ങളും ആലപിച്ചിട്ടുണ്ട്. 
## പുരസ്കാരങ്ങൾ
*പത്മശ്രീ
*ലതാ മങ്കേഷ്കർ പുരസ്കാരം
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മറാത്തി ചലച്ചിത്രപിന്നണിഗായകർ
വർഗ്ഗം:2013-ൽ മരിച്ചവർ
വർഗ്ഗം:ഓഗസ്റ്റ് 8-ന് മരിച്ചവർ
വർഗ്ഗം:1926-ൽ ജനിച്ചവർ
സെറാമിക് സാങ്കേതിക വിദ്യ

ഗാർഹിക ഉപകരണങ്ങളുടെ നിർമ്മാണം  മുതൽ ബഹിരാകാശ ശാസ്ത്രത്തിൽ വരെ ഉപയോഗപ്പെടുത്തുന്ന താപ കവചങ്ങളുമായി ബന്ധപ്പെട്ടുള്ള ഒരു സാങ്കേതിക വിദ്യയാണ്  **സെറാമിക് സാങ്കേതിക വിദ്യ**.താപ കവചങ്ങളുടെ നിർമ്മാണവും അതിന്റെ പരിപാലനവും സെറാമിക്  പഠനത്തിൽപ്പെടും.
## പഠനവിഷയങ്ങൾ
*അലങ്കാര വസ്തുക്കളുടെ നിർമ്മാണം.
*ഗാർഹികോപകരണങ്ങൾ
*ടൈൽസ് നിർമ്മാണം.
*ഗ്ലാസ്,സിമന്റ്,ഇനാമലുകളുടെ നിർമ്മാണം.
*ബഹിരാകാശ വാഹനങ്ങളുടേ താപകവചങ്ങൾ, അതിന്റെ പരിപാലനം.
*വൈദ്യശാസ്ത്ര രംഗം.
*ഇലക്ട്രോണിക്സ് രംഗം.
*കമ്പ്യൂട്ടറുകളൂടെ സൂപ്പർ കണ്ടക്ടർ നിർമ്മാണം.
*ഫർണ്ണസ് നിർമ്മാണം.

## അവലംബം

## പുറം കണ്ണികൾ

* Dolni Vestonice Venus- Oldest known Ceramic statuette of a nude female figure dated to 29 000 – 25 000 BP (Gravettian industry. Czech Republic
*How pottery is made
*Ceramic Whistles 
*How sanitaryware is made
*World renowned ceramics collections at Stoke-on-Trent Museum  Click on **Quick Links** in the right-hand column to view examples.
*The Gardiner Museum  – The only museum in Canada entirely devoted to ceramics
*Introduction, Scientific Principles, Properties and Processing of Ceramics
*Advanced Ceramics – The Evolution, Classification, Properties, Production, Firing, Finishing and Design of Advanced Ceramics
*Cerame-Unie, aisbl – The European Ceramic Industry Association

വർഗ്ഗം:സാങ്കേതികവിദ്യ
ബ്ലഡി മേരി

വളരെ പ്രചാരത്തിലുള്ള ഒരു കോക്ടെയ്ൽ&nbsp;ആണ്‌ **ബ്ലഡി മേരി**. വോഡ്ക, തക്കാളിച്ചാറ്, സുഗന്ധവ്യഞ്ജനങ്ങൾ&nbsp;എന്നിവ ചേർത്താണ്‌ ഇതുണ്ടാക്കുന്നത്.

## ഇതും കൂടി കാണുക
*മദ്യം
*കോക്ടെയ്ൽ

## അവലംബം

## പുറം കണ്ണികൾ
*

വർഗ്ഗം:മദ്യം
വർഗ്ഗം:കോക്ക്ടെയ്‌ലുകൾ
വിവേക് വിലാസിനി

ബാംഗ്ലൂർ കേന്ദ്രീകരിച്ചു പ്രവർത്തിക്കുന്ന ശിൽപ്പിയും ചിത്രകാരനും ഇൻസ്റ്റളേഷൻ കലാകാരനുമാണ് വിവേക് വിലാസിനി (ജനനം : 1964). 
## ജീവിതരേഖ
തൃശ്ശൂർ സ്വദേശിയാണ്. കൊച്ചിയിൽ ആൾ ഇൻഡ്യാ മറൈൻ കോളേജിൽ റേഡിയോ ഓഫീസറായിരുന്നു. പരമ്പരാഗത ശിൽപികളുടെ പക്കൽ നിന്നും ശിൽപ്പകലയിൽ പ്രാവീണ്യം നേടി. 
## ശൈലി
തടി, സ്റ്റീൽ, ഫൈബർ ഗ്ലാസ്, ഫോട്ടോഗ്രാഫി, വീഡിയോ, പെയിന്റിംഗ് തുടങ്ങിയ മാധ്യമങ്ങളൊക്കെ ഇദ്ദേഹം തന്റെ കലാസൃഷ്ടികളുടെ നിർമ്മിതിക്കായി ഉപയോഗപ്പെടുത്തുന്നു.
## പ്രദർശനങ്ങൾ
## കൊച്ചി മുസിരിസ് ബിനലെയിൽ

അന്ത്യ അത്താഴത്തെ ആസ്പദ മാക്കിയുള്ള  വ്യാഖാന ചിത്രം 'ദി ലാസ്റ്റ് സപ്പർ ഗാസ',  'ബിറ്റ്വീൻ വൺ ഷോർ ആൻഡ് സെവറൽ അതേഴ്സ്' എന്നീ രണ്ടു രചനകളാണ് ബിനലെയിൽ പ്രദർശിപ്പിച്ചത്.

## അവലംബം

## പുറം കണ്ണികൾ
*കൊച്ചി മുസിരിസ് ബിനലെ വെബ് 
*herning museum of contemporary art 
വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:ഇന്ത്യൻ ശില്പികൾ
വർഗ്ഗം:1964-ൽ ജനിച്ചവർ
മുഹമ്മദ് ഇബ്രാഹിം സൗഖ്

പത്തൊമ്പതാം നൂറ്റാണ്ടിൽ ദില്ലിയിലെ മുഗൾ സഭയിലെ ആസ്ഥാനകവിയായിരുന്നു **മുഹമ്മദ് ഇബ്രാഹിം സൗഖ്** ()  (ജീവിതകാലം 1789 - 1854).  **സൗഖ്** എന്ന തൂലികാനാമത്തിലായിരുന്നു അദ്ദേഹം എഴുതിയിരുന്നത്.

പ്രശസ്ത ഉർദു കവിയായിരുന്ന ഗാലിബിന്റെ സമകാലീനനായിരുന്നു സൗഖ്. കാവ്യരചനയിൽ ഇരുവരും എതിരാളികളായിരുന്നു. ഉർദു കാവ്യചരിത്രത്തിൽ സൗഖ്-ഗാലിബ് സ്പർദ്ധ ഏറെ പ്രശസ്തമാണ്.
വളരെ സങ്കീർണ്ണമായ ഭാഷയിൽ എഴുതുന്ന ഗാലിബിനെ അപേക്ഷിച്ച് സൗഖിന്റെ രചനകൾ ഏറെ ലളിതമായിരുന്നു. പ്രഭുപശ്ചാത്തലത്തിൽ നിന്നുള്ള ഗാലിബിനെ പിന്തള്ളി, ഒരു കാലാൾപ്പടയാളിയുടെ പുത്രനായി പാവപ്പെട്ട കുടുംബത്തിൽ ജനിച്ച സൗഖിനെ ആസ്ഥാനകവിയായി മുഗൾ ചക്രവർത്തിയായ ബഹദൂർഷാ സഫർ നിയമിച്ചത് അദ്ദേഹത്തിന്റെ രചനകളുടെ ഔന്നത്യം മൂലമാണ്. തന്റെ രചനയിലെന്ന പോലെ ജീവിതത്തിലും സൗഖ് ലാളിത്യം കാത്തുസൂക്ഷിച്ചു. ദിവസവും രാവിലെ മുതൽ വൈകുന്നേരം വരെ എഴുത്തിൽ മുഴുകിയിരുന്ന അദ്ദേഹം ചെറിയ വീട്ടിൽ നിന്ന് വളരെ ചുരുക്കമായേ പുറത്തിറങ്ങിയിരുന്നുള്ളൂ. സൗഖിനെ, കവിതാരചനയിലെ തന്റെ ഗുരുവായി കണക്കാക്കിയ
ബഹാദൂർഷാ സഫർ, ഉസ്താദ് എന്നായിരുന്നു അദ്ദേഹത്തെ അഭിസംബോധന ചെയ്തിരുന്നത്.

## അവലംബം

### ഗ്രന്ഥങ്ങൾ
* 

വർഗ്ഗം:ഉർദു കവികൾ
ബോബ് ബീമോൻ

അമേരിക്കൻ കായികതാരമായിരുന്ന **റോബർട്ട് "ബോബ്" ബീമോൻ** ന്യൂയോർക്കിലാണ്  ജനിച്ചത്.(ആഗസ്റ്റ് 29, 1946). മാതാവിന്റെ താത്കാലികമായ അഭാവത്തിൽ മാതാവിന്റെ അമ്മയുടെ പരിചരണത്തിൽകഴിഞ്ഞു വന്നിരുന്ന ബീമോൻ ജമൈക്ക ഹൈസ്കൂളിലാണ്  തന്റെ പ്രാഥമിക വിദ്യാഭ്യാസം പൂർത്തീകരിച്ചത്. 
## കായിക ജീവിതം
1965ൽ ബോബ്  അമേരിക്കയിൽ ലോങ്ജമ്പിൽ രണ്ടാം റാങ്കുള്ള കായികതാരമായി മാറുകയുണ്ടായി. ഇതേത്തുടർന്ന് എൽപാസോയിലുള്ള ടെക്സാസ് സർവ്വകലാശാലയിലേയ്ക്ക്  കായികതാരങ്ങൾക്കുള്ള ഒരു സ്കോളർഷിപ്പ് ലഭിയ്ക്കുകയും ചെയ്തു. എന്നാൽ ബിർഹാം സർവ്വകലാശാലയ്ക്കെതിരേയുള്ള മത്സരത്തിൽ പങ്കെടുക്കാൻ വിസമ്മതിച്ചതിനെത്തുടർന്ന്ടെക്സാസ്  സർവ്വകലാശാലയിൽ നിന്നു ബീമോനെ വിലക്കുകയുണ്ടായി. ബിർഹാം സർവ്വകലാശാലയുടെ വർണ്ണവിവേചന സംബന്ധമായ നിലപാടുകളോടുള്ള ബീമോന്റെ എതിർപ്പായിരുന്നു ഇതിനു കാരണമായത്. തുടർന്ന് അനൗദ്യോഗികമായി സഹകായികതാരമായ റാൽഫ് ബോസ്റ്റന്റെ കീഴിൽ പരിശീലനം തേടുകയാണുണ്ടായത്.

## 1968 ലെ ഒളിമ്പിക്സ്
ബീമോന്റെ തിളക്കമാർന്ന കായിക ജീവിതത്തിലെ ഒരേട് ആയിരുന്നു  1968ലെ [[മെക്സിക്കോ ഒളിമ്പിക്സ്]]. ലോങ്ങ്ജമ്പിൽ  8മീറ്ററും 33 സെ.മീറ്റർദൂരം ആ വർഷം മറികടന്നതു കൂടാതെ  ബീമോൻ ഈ ഒളിമ്പിക്സിൽസർവ്വകാല റിക്കാർഡായ **8 മീറ്റർ 90 സെന്റിമീറ്റർ** (29 അടി 2 1/2 ഇഞ്ച്.) മറികടക്കുകയുണ്ടായി. കായികചരിത്രത്തിലെ ഈ അപൂർവ്വ  നേട്ടം 22 വർഷവും 316 ദിവസവും 1991ൽ മൈക്ക് പവ്വൽ  മറികടക്കുന്നതു വരെ (**8.മീ.95 സെ.മീ**/29 അടി 4 3/8 ഇഞ്ച്) നിലനിന്നു.
## അവലംബം

## പുറം കണ്ണികൾ

*

വർഗ്ഗം:അമേരിക്കൻ കായികതാരങ്ങൾ
വർഗ്ഗം:ലോങ്ജമ്പ് താരങ്ങൾ
വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:1946-ൽ ജനിച്ചവർ
സ്‌പൊണ്ടേനിയസ് ഹ്യുമൺ കംബസ്റ്റൺ

ബാഹ്യസ്രോതസ്സുകളില്ലാതെ ജീവനുള്ള മനുഷ്യരുടെ ശരീരത്തിൽ സ്വയം അഗ്നിബാധയുണ്ടാകുന്ന അപൂർവ്വ രോഗമാണ് **സ്പൊണ്ടേനിയസ് ഹ്യുമൺ കംബസ്റ്റൺ** (spontaneous human combustion - SHC). 1995 വരെ 300 വർഷത്തിൽ, ഇത്തരത്തിലുള്ള ഇരുന്നൂറോളം സംഭവങ്ങൾ വൈദ്യശാസ്ത്രത്തിൽ റിപ്പോർട്ട് ചെയ്യപ്പെട്ടിട്ടുണ്ട്. . ശരീരത്തിന്റെ ചില പ്രത്യേകതകൾ മുതൽ പ്രകൃത്യതീത ശക്തിയെന്നു വരെ വിശദീകരണങ്ങളുണ്ടെങ്കിലും അവസ്ഥയ്ക്ക് എന്താണ് കാരണമെന്ന് ഇനിയും വ്യക്തമായി കണ്ടു പിടിച്ചിട്ടില്ല.
 
## ആയുർവേദ വിധികൾ
'അഗ്‌നിവിസർപ്പം' എന്നാണ് ആയുർവേദത്തിൽ ഇതിന് പറയുന്നത്. ഒരു മാസത്തെ കൃത്യമായ ചികിത്സയിലൂടെ രോഗം പൂർണമായും മാറ്റാനാകുമെന്ന് ആയുർവേദ ഡോക്ടർമാർ അഭിപ്രായപ്പെടുന്നു. ശരീരം തീക്കനൽപോലെ ചൂടാകുന്നതാകും രോഗത്തിന്റെ തുടക്കം, പിന്നീട് ചർമ്മം തീപ്പൊള്ളലേറ്റനിലയിലേക്ക് മാറുമെന്നും ആയുർവേദ വിദഗ്ദ്ധർ പറയുന്നു. 

## അവലംബം
ജോൺ സ്മീട്ടൻ

ഒരു ഇംഗ്ലീഷ് സിവിൽ എഞ്ചിനീയറാണ് **ജോൺ സ്മീട്ടൻ** (8 ജൂൺ 1724 – 28 ഒക്ടോബർ 1792). പാലങ്ങൾ, കനാലുകൾ, തുറമുഖങ്ങൾ, വിളക്കുമാടങ്ങൾ എന്നിവയുടെ രൂപകൽപ്പന ഇദ്ദേഹം നിർവ്വഹിച്ചിട്ടുണ്ട്. ഇദ്ദേഹം ഒരു മെക്കാനിക്കൽ എഞ്ചിനീയറും ഭൗതികശാസ്ത്രജ്ഞനും കൂടിയായിരുന്നു. ആദ്യ സ്വയം-പ്രഖ്യാപിത സിവിൽ എഞ്ചിനീയറായ ഇദ്ദേഹം സിവിൽ എഞ്ചിനീയറിങ്ങിന്റെ പിതാവായിട്ട് അറിയപ്പെടുന്നു.  

## അവലംബം


വർഗ്ഗം:സിവിൽ എഞ്ചിനീയറിങ്ങ്
സ്വതഃദഹനം

കല്ക്കരി തുടങ്ങിയ ചില ജൈവപദാർഥങ്ങൾ കൂട്ടിയിട്ടിരുന്നാൽ തനിയെ തീ പിടിക്കാറുണ്ട്. അന്തരീക്ഷത്തിലെ ഓക്സിജനുമായി ചെറിയ തോതിൽ സദാ തുടരുന്ന രാസസംയോജനം മൂലമുണ്ടാകുന്ന ചൂട്, വായുസഞ്ചാരം ഇല്ലാത്ത പരിതഃസ്ഥിതികളിൽ ക്രമേണ വർധിച്ച് തീ ആളിക്കത്തുന്നതിന് സാധ്യതയുണ്ട്. ഇത്തരത്തിലുള്ള തീപ്പിടുത്തത്തിന് **സ്വതഃദഹനം** അഥവാ **സ്പൊണ്ടേനിയസ് കംബസ്റ്റൺ** (Spontaneous combustion) എന്നു പറയുന്നു. 

## അവലംബം

വർഗ്ഗം:രാസപ്രക്രിയകൾ
കെ.എസ്.എഫ്.ഇ. സ്റ്റാഫ് അസോസിയേഷൻ

കെ.എസ്.എഫ്.ഇ. ജീവനക്കാരുടെ ഒരു തൊഴിലാളി സംഘടനയാണ് **കെ.എസ്.എഫ്.ഇ. സ്റ്റാഫ് അസോസിയേഷൻ**. 1970-ൽ രൂപം കൊണ്ട ഈ സംഘടന, സംസ്ഥാനതലത്തിൽ സെന്റർ ഓഫ് ഇന്ത്യൻ ട്രേഡ് യൂണിയൻസിൽ അഫിലിയേറ്റ് ചെയ്തിരിക്കുന്നു.

## അവലംബം


വർഗ്ഗം:കേരളത്തിലെ തൊഴിലാളിസംഘടനകൾ
വർഗ്ഗം:സി.ഐ.ടി.യുവിലെ അംഗസംഘടനകൾ
പി.വി. സിന്ധു

ബാഡ്മിന്റൺ ലോക ചാമ്പ്യൻഷിപ്പിൽ സ്വർണം നേടുന്ന ആദ്യ ഇന്ത്യക്കാരിയാണ് **പി.വി. സിന്ധു** എന്ന **പുസർല വെങ്കട്ട സിന്ധു** . 2019 ഓഗസ്റ്റ് 25 നു  സ്വിറ്റ്സർലണ്ടിലെ  ബാസിലിൽ നടന്ന ഫൈനലിൽ മൂന്നാം സീഡ് ജപ്പാന്റെ നൊസോമി ഒക്കുഹാരയെ നേരിട്ടുള്ള ഗെയിമുകൾക്ക് (21-7, 21-7)  മറികടന്നാണ് സിന്ധു ചരിത്രം കുറിച്ച് ലോക ചാമ്പ്യൻ ആയത് .2017  ലും   2018 ലും    ലോക ചാമ്പ്യൻഷിപ്പ് ഫൈനലിൽ എത്തിയുരുന്നെങ്കിലും  പരാജയപ്പെടുകയായിരുന്നു .2013 ൽ തന്നെ ലോക ബാഡ്മിന്റൺ ചാമ്പ്യൻഷിപ്പിൽ സിംഗിൾസ് വെങ്കലം നേടുന്ന ആദ്യ ഇന്ത്യൻ വനിതയായിക്കൊണ്ട് പി.വി. സിന്ധു തന്റെ കരിയറിലെ എറ്റവും മികച്ച നേട്ടം കുറിച്ചിരുന്നു   , .2016 ആഗസ്റ്റ് 18 ന് റിയോ ഒളിമ്പിക്സ് 2016 സെമിഫൈനലി‍ൽ ജപ്പാന്റെ നൊസോമി ഒകുഹാരയെ പരാജയപ്പെടുത്തി ഒളിമ്പിക്സ് ഫൈനലിലെത്തുന്ന ആദ്യ ഇന്ത്യൻ ബാഡ്മിന്റൺ താരമായി സിന്ധു മാറി. ഫൈനലിൽ ലോക ഒന്നാം നമ്പർ താരവും രണ്ടുതവണ ലോക ചാമ്പ്യനും ആയ സ്‌പെയ്‌നിന്റെ കരോലിന മാരിനോട് പരാജയപ്പെട്ടു എങ്കിലും  വെള്ളി മെഡൽ നേടി ഒളിമ്പിക്‌സിൽ വെള്ളി മെഡൽ നേടുന്ന ആദ്യത്തെ ഇന്ത്യൻ വനിത താരമായി സിന്ധു മാറി .2017 ഏപ്രിൽ  2ന് സിന്ധു കരിയറിലെ മികച്ച റാങ്കിങ് ആയ ലോക രണ്ടാം നമ്പർ താരമായി , നിലവിൽ അഞ്ചാം റാങ്കിൽ ആണ്.. പ്രശസ്ത ബാഡ്മിന്റൺ താരമായിരുന്ന പുല്ലേല ഗോപീചന്ദ് ആണ് സിന്ധുവിന്റെ പരിശീലകൻ.സൈനാ നേവാളിന് ശേഷം ലോക റാങ്കിംഗിൽ മുന്നിട്ട് നിൽക്കുന്ന ഇന്ത്യൻ കളിക്കാരി ആണ് സിന്ധു. 

2013 മേയ് 4ന് സിന്ധു മലേഷ്യ ഗ്രാന്റ് പ്രി ഗോൾഡ് കരസ്ഥമാക്കി. കലാശക്കളിയിൽ സിംഗപ്പൂരിന്റെ ജുവാൻ ഗുവിനേ 21-17, 17-21, 21-19 എന്ന സ്കോറിനാണ് സിന്ധു പരാജയപ്പെടുത്തിയത്. 

## സിന്ധുവിന്റെ  പ്രധാന നേട്ടങ്ങൾ
*ലോക ബാഡ്മിന്റൺ ചാമ്പ്യൻ 2019
*ലോക ബാഡ്മിന്റൺ റണ്ണർ അപ്പ് 2018
*ലോക ബാഡ്മിന്റൺ റണ്ണർ അപ്പ് 2017
*ലോക ബാഡ്മിന്റൺ ചാമ്പ്യൻഷിപ്പ്  മൂന്നാം സ്ഥാനം  2013(വെങ്കല മെഡൽ) 
*2016 ഒളിമ്പിക്സ് ഫൈനലിലെത്തുന്ന ഏക ഇന്ത്യൻ താരം. വെള്ളി മെഡൽ 
*2013 ഇന്ത്യൻ സൂപ്പർ സീരീസിൽ രണ്ടാം സ്ഥാനം. 
*2012ൽ നിലവിലെ ഒളിമ്പിക്സ് ജേതാവായ ലി ചുറേയിയേ തോല്പിച്ചു.
*2013ൽ നിലവിലെ ഏഷ്യൻ ഗെയിംസ് ജേതാവായ വാംഗ് ഷിക്സിയാനേ തോല്പിച്ചു.
*2013 മേയിൽ മലേഷ്യൻ ഓപ്പൺ കിരീടം നേടി. 
*2013 നവംബർ 30നു മകാവു ഓപ്പൺ ഗ്രാൻപ്രീ ഗോൾഡ് ബാഡ്മിൻറൺ ചാമ്പ്യൻഷിപ്പിൽ കിരീടം നേടി.
*2016ലെ രാജീവ് ഗാന്ധി ഖേൽരത്ന പുരസ്കാരം
*2017 സെപ്റ്റംബർ 17നു കൊറിയ ഓപ്പൺ സൂപ്പർ സീരീസിൽ കിരീടം നേടി.

## 2016 റിയോ ഒളിമ്പിക്സിൽ
ഫൈനലിൽ ലോക ഒന്നാം നമ്പർ താരവും രണ്ടുതവണ ലോക ചാമ്പ്യനും ആയ സ്‌പെയ്‌നിന്റെ കരോലിന മാരിനോട് പരാജയപ്പെട്ടു.സെമിഫൈനലി‍ൽ ജപ്പാന്റെ നൊസോമി ഒകുഹാരയെ പരാജയപ്പെടുത്തി.ലോക രണ്ടാം റാങ്കുകാരിയും രണ്ട് തവണ ഒളിംമ്പിക് സ്വർണ്ണ മെഡൽ നേടിയിട്ടുമുള്ള ചൈനയുടെ വാങ് യിഹാനെയാണ് സിന്ധു ക്വാർട്ടർ ഫൈനലിൽ തോൽപ്പിച്ചത്.

## ബഹുമതികൾ
* 2013 ൽ അർജുന അവാർഡ്  സമ്മാനിച്ചു രാജ്യം സിന്ധുവിനെ ആദരിച്ചു    
* 2015 ൽ പത്മശ്രീ പുരസ്കാരം നൽകി രാജ്യം സിന്ധുവിനെ ആദരിച്ചു . 
* 2016 ൽ രാജീവ് ഗാന്ധി ഖേൽരത്ന പുരസ്കാരം  ലഭിച്ചു     
* **സ്പോർട്സ് വുമൺ  ഹൈദരാബാദ്** 

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യൻ ബാഡ്മിന്റൻ കളിക്കാർ
വർഗ്ഗം:ഇന്ത്യയുടെ ഒളിമ്പിക് മെഡൽ ജേതാക്കൾ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:1995-ൽ ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
കാർലാ ഗുഹകൾ

മഹാരാഷ്ട്രയിൽ ലോണാവാലയ്ക്കു സമീപം കാർലി എന്ന സ്ഥലത്ത് സ്ഥിതി ചെയ്യുന്ന ബുദ്ധഗുഹാക്ഷേത്രസമുച്ചയമാണ് **കാർലാ ഗുഹകൾ**. ക്രി.മു. രണ്ടാം നൂറ്റാണ്ട് മുതൽ ക്രി.പി. രണ്ടാം നൂറ്റാണ്ട് വരെയും, ക്രി.പി. 5 മുതൽ പത്താം നൂറ്റാണ്ട് വരെയുമുള്ള കാലഘട്ടത്തിലാണ് ഈ ശിലാഗുഹകൾ നിർമ്മിക്കപ്പെട്ടിട്ടുള്ളത്. ആർക്കിയോളജിക്കൽ സർവേ ഓഫ് ഇന്ത്യയ്ക്കാണ് ഇതിന്റെ സംരക്ഷണച്ചുമതല. 

### നിർമ്മിതി
ഈ സമുച്ചയത്തിൽ ആരാധനക്കുള്ള ഒരു ചൈത്യഗൃഹവും ഭിക്ഷുക്കളുടെ താമസത്തിനും മറ്റുമായുള്ള 15 വിഹാരങ്ങളുമാണുള്ളത്. ഇതിലെ 45മീ. നീളവും 14മീ. ഉയരവുമുള്ള ചൈത്യഗൃഹം ഈ മാതൃകയിൽ ഇന്ത്യയിലെ ഏറ്റവും വലുതാണ്. ചൈത്യഗൃഹത്തിന്റെ നടുഭാഗം, ഇരു ഭാഗത്തും വരിയായി നിൽക്കുന്ന കരിങ്കൽ തൂണുകളാൽ വേർതിരിക്കപ്പെട്ടിരിക്കുന്നു. തൂണുകളും അവക്കു പിന്നിലെ ഇടനാഴിയും ഛത്‌രിയുടെ പിന്നിലൂടെ ചുറ്റിവരുന്നു. ചൈത്യഗൃഹത്തിനുള്ളിൽ സ്ത്രീ-പുരുഷന്മാരുടെയും, ആന, സിംഹം തുടങ്ങിയ മൃഗങ്ങളുടെയും ശില്പങ്ങളുണ്ട്. മുകൾതട്ടിലെ തടിയിൽ തീർത്ത കമാനങ്ങൾ 2000 വർഷങ്ങൾക്ക് ശേഷവും കേടുപാടുകൾ കൂടാതെയിരിക്കുന്നു. ചൈത്യഗൃഹത്തിനു മുന്നിൽ ഇരുവശത്തും സ്ഥിതി ചെയ്യുന്ന ആനപ്പുറത്തേറിയ ബുദ്ധന്റെ ശില്പങ്ങൾ ക്രി.പി. അഞ്ചാം നൂറ്റാണ്ടിനു ശേഷം പണികഴിക്കപ്പെട്ടവയാണ്.

മുൻഭാഗത്തുണ്ടായിരുന്ന രണ്ട് കൂറ്റൻ തൂണുകളിൽ ഒന്നു മാത്രമേ ഇന്ന് നിലവിലുള്ളൂ. മറ്റേ തൂണിന്റെ സ്ഥാനത്ത് ഇന്ന് മുംബൈയിലെ കോളികളുടെ (മുക്കുവർ) കുലദേവതയായ ഏക്‌വീരാ ദേവിയുടെ ക്ഷേത്രം സ്ഥിതി ചെയ്യുന്നു.

### അവലംബം

### പുറത്തേക്കുള്ള കണ്ണികൾ
* Karla Caves - rock cut caves with most impressive Buddhist chaitya, വണ്ടർമോണ്ടോ.കോം

### ചിത്രങ്ങൾ

Image: KarlaCavesStatue1.JPG
Image: KarlaCavesStatue2.JPG
Image: KarlaCavesStatue3.JPG
Image: KarlaCavesStatue4.JPG
Image: KarlaCavesStatue5.JPG
Image: KarlaHillPath1.JPG
Image: KarlaValleyVeiw.JPG



വർഗ്ഗം:ഇന്ത്യയിലെ ബുദ്ധമത ഗുഹകൾ
വർഗ്ഗം:ഇന്ത്യയിലെ ബുദ്ധക്ഷേത്രങ്ങൾ
വർഗ്ഗം:മഹാരാഷ്ട്രയിലെ ഗുഹകൾ
എം.കെ. ജിനചന്ദ്രൻ

ലഘുചിത്രം|എം.കെ. ജിനചന്ദ്രൻ
കേരളത്തിൽ നിന്നുള്ള മുൻ ലോക്സഭാംഗമായിരുന്നു **മണിയങ്കോട് കൃഷ്ണഗൗഡർ ജിനചന്ദ്രൻ** എന്ന **എം.കെ. ജിനചന്ദ്രൻ** (20 മേയ് 1917 - 31 ജനുവരി 1970). കെ.പി.സി.സി ട്രഷററായും പാർലമെൻറിൽ സൗത്ത് ഇന്ത്യൻ ഭാഗത്തുനിന്നുള്ള അംഗങ്ങൾക്കുള്ള ചീഫ് വിപ്പ് പദവിയും വഹിച്ചു. ആധുനിക വയനാടിന്റെ ശില്പികളിൽ പ്രധാനിയാണ്. 
## ജീവിതരേഖ
എം.കെ. കൃഷ്ണഗൗഡറുടെ ഇളയ മകനായി വയനാട്ടെ കല്പറ്റയ്ക്കടുത്ത് മണിയങ്കോട്ടാണ് ജിനചന്ദ്രൻ ജനിച്ചത്. സോഷ്യലിസ്റ്റ് പാർട്ടി നേതാവും മദ്രാസ് നിയമസഭാംഗവുമായിരുന്ന പത്മപ്രഭ ഗൗഡറുടെ അനുജനായിരുന്നു അദ്ദേഹം. സാഹിത്യകാരനും ജനതാദൾ (യുനൈറ്റഡ്) കേരള സംസ്ഥാന പ്രസിഡന്റും മാതൃഭൂമി മാനേജിംഗ് ഡയറക്ടറുമായ എം.പി. വീരേന്ദ്രകുമാറിന്റെ ചെറിയച്ഛനുമായിരുന്നു. കോഴിക്കോട് സാമൂതിരി ഹൈസ്കൂളിൽ പഠിച്ചു. പ്ലാന്ററും വ്യവസായിയുമായിരുന്നു. കൽപ്പറ്റ പഞ്ചായത്ത് അംഗമായും 1945 - 47 ൽ സെൻട്രൽ അസംബ്ളി അംഗമായും പ്രവർത്തിച്ചു. കൽപ്പറ്റയിൽ ഒരു ഹൈസ്കൂളും ഹോസ്റ്റലും സ്ഥാപിച്ചു. സഹകരണ പ്രസ്ഥാനവുമായും ബന്ധപ്പെട്ടും ഭൂദാൻ പ്രസ്ഥാനവുമായും പിന്നോക്ക വിഭാഗക്കാരുടെയും ആദിവാസികളുടെയും ഉന്നമനത്തിനു വേണ്ടിയും പ്രവർത്തിച്ചു. 1970 ജനുവരി 31-ന് 53-ആം വയസ്സിൽ അദ്ദേഹം അന്തരിച്ചു. സരളാദേവിയായിരുന്നു ഭാര്യ. മാതൃഭൂമി മാനേജിംഗ് ഡയറക്ടറായിരുന്ന പരേതനായ എം.ജെ. കൃഷ്ണമോഹനും എം.ജെ. വിജയപദ്മനുമാണ് മക്കൾ.

## തിരഞ്ഞെടുപ്പുകൾ

## സ്മരണ
എം.കെ. ജിനചന്ദ്രന്റെ പേരിലാണ് വയനാട് സ്ഥാപിക്കുന്ന മെഡിക്കൽ കോളേജ് അറിയപ്പെടുക എന്ന് സർക്കാർ പ്രഖ്യാപിച്ചിട്ടുണ്ട്. 
## അവലംബം


വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:വയനാട് ജില്ലയിൽ ജനിച്ചവർ
വർഗ്ഗം:1917-ൽ ജനിച്ചവർ
വർഗ്ഗം:1970-ൽ മരിച്ചവർ
വർഗ്ഗം:മേയ് 20-ന് ജനിച്ചവർ
വർഗ്ഗം:ജനുവരി 31-ന് മരിച്ചവർ
രമണൻ (ചലച്ചിത്രം)

സിനികേരള പിക്ചേഴ്സിന്റെ ബാനറിൽ ഡി.എം. പൊറ്റേക്കാട് എഴുതി സംവിധാനംചെയ്ത് അവതരിപ്പിച്ച മലയാളചലച്ചിത്രമാണ് **രമണൻ**.  ചങ്ങമ്പുഴ കൃഷ്ണപിള്ള എഴുതിയ *രമണൻ* എന്ന പ്രേമകാവ്യത്തിന്റെ ചലച്ചിത്രാവിഷ്ക്കാരമാണ് ഈ ചിത്രം. ചിത്രസാഗർ ഫിലിംസിന് വിതരണാവകാശം ഉണ്ടായിരുന്ന ചിത്രം 1967-ൽ കേരളത്തിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*പ്രേം നസീർ - രമണൻ
*ഷീല ‌- ചന്ദ്രിക
*മധു ‌- മദനൻ
*കോട്ടയം ചെല്ലപ്പൻ - പേഷ്ക്കാർ വക്കീൽ
*മീന - മാധവിയമ്മ
*രാമു കാര്യാട്ട് - രാജൻ
*കമലാദേവി - ഭാനുമതി
*ഉഷാകുമാരി - കാർത്തി
*അടൂർ ഭാസി - പൂജാരി
*മണവാളൻ ജോസഫ് - വല്ലൻ (കർത്തിയുടെ അച്ഛൻ) 

## പിന്നണിഗായകർ
*കെ. രാധ
*കെ.പി. ഉദയഭാനു
*കോട്ടയം ശാന്ത
*മധു (നടൻ)
*മണവാളൻ ജോസഫ്
*പി. ലീല
*പി.ബി. ശ്രീനിവാസ്
*ശങ്കരാടി
*ശാന്ത പി. നായർ

## അണിയറപ്രവർത്തകർ
*നിർമ്മാണം, സംവിധനം - ഡി.എം. പൊറ്റേക്കാട്
*സംഗീതം - കെ. രാഘവൻ
*ഗനരചന - ചങ്ങമ്പുഴ കൃഷ്ണപിള്ള
*പശ്ചാത്തലസംഗീതം - പി.ബി. ശ്രീനിവാസൻ
*കഥ - ചങ്ങമ്പുഴ
*തിരക്കഥ, സംഭാഷണം - ഡി.എം. പൊറ്റേക്കാട്
*ചിത്രസംയോജനം - കെ. നാരായണൻ
*കലാസംവിധാനം - എസ്. കൊന്നനാട്ട്
*ഛായാഗ്രഹണം - യു. രാജഗോപാൽ.

## ഗാനങ്ങൾ
*ഗാനരചന - ചങ്ങമ്പുഴ കൃഷ്ണപിള്ള
*സംഗീതം - കെ. രാഘവൻ

## അവലംബം

## പുറത്തേക്കുള്ള കണ്ണികൾ

*ദി ഹിന്ദു ദിനപത്രത്തിൽ നിന്ന് രമണൻ.
*ഇന്റർനെറ്റ് മൂവിഡാറ്റബേസിൽ നിന്ന് രമണൻ
## പടം കാണുക
രമണൻ 1967

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ

വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
നെഹ്‌റു ട്രോഫി വള്ളംകളി 2013

അറുപത്തൊന്നാമത് നെഹ്‌റു ട്രോഫി വള്ളംകളി 2013 ഓഗസ്റ്റ് 10-ന് ആലപ്പുഴ ജില്ലയിലെ പുന്നമടക്കായലിൽ നടന്നു. ശ്രീ ഗണേഷ് ചുണ്ടൻ വള്ളം തുടർച്ചയായി രണ്ടാം വർഷവും കിരീടം സ്വന്തമാക്കി.  നാല് മിനിറ്റ് 33.96 സെക്കൻഡുകൊണ്ടായിരുന്നു ഗണേഷ് ഫിനിഷിങ്ങിൽ എത്തിയത്. ബിനോ പുന്നൂസ് ക്യാപ്റ്റനായ കുമരകം ടൗൺ ബോട്ട് ക്ളബ് തുഴഞ്ഞ ജവഹർ തായങ്കരി രണ്ടാം സ്ഥാനവും യു.ബി.സിയുടെ ആനാരി ചുണ്ടൻ മൂന്നാം സ്ഥാനവും നേടി.

കല്ലൂപ്പറമ്പൻ, സെൻറ് ജോർജ് എന്നിവ വിട്ടുനിന്നതിനാൽ 20 ചുണ്ടൻ വള്ളങ്ങളാണ് മത്സരത്തിൽ പങ്കെടുത്തത്. 

## അവലംബം

വർഗ്ഗം:നെഹ്‌റു ട്രോഫി വള്ളംകളി
പിസയിലെ ചരിഞ്ഞ ഗോപുരം

ഇറ്റലിയിലെ പിസ എന്ന പ്രവിശ്യയിലുള്ള ഒരു ഗോപുരമാണ് പിസാ ഗോപുരം അഥവാ **പിസയിലെ ചരിഞ്ഞ ഗോപുരം** എന്ന് അറിയപ്പെടുന്നത്. ഇതിന്റെ നിർമ്മാണം 1173ൽ ആരംഭിച്ചെങ്കിലും രണ്ടൂ നൂറ്റാണ്ടുകൊണ്ടാണ് പൂർത്തിയായത്. ലോകാത്ഭുതങ്ങളിൽ ഒന്നായി പരിഗണിക്കപ്പെടുന്നു.

വർഗ്ഗം:ഇറ്റലിയിലെ വിനോദസഞ്ചാരകേന്ദ്രങ്ങൾ
ബരുൺ ദേ

ഇന്ത്യൻ ചരിത്രകാരനായിരുന്ന  **ബരുൺ ദേ** ആധുനിക ഭാരതത്തിന്റെ ചരിത്രഗതികളെ സസൂക്ഷ്മം നിരീക്ഷിച്ച ഒരു പണ്ഡിതനാണ്.(ഒക്ടോ 30,1932–2013).പ്രത്യേകിച്ച് 17,18 നൂറ്റാണ്ടുകളിലെ ഭാരതത്തിന്റെ സാമൂഹ്യ,സാമ്പത്തിക മേഖലകളിലെ ഗവേഷണമായിരുന്നു അദ്ദേഹത്തിന്റെ മുഖ്യ വിഷയം. ബംഗാൾ നവോത്ഥാനത്തെക്കുറിച്ചും ബ്രിട്ടീഷ് ഭരണസംവിധാനങ്ങളെക്കുറിച്ചും അദ്ദേഹം ആഴത്തിൽ വിശകലനം ചെയ്യുകയുണ്ടായി.
## വിദ്യാഭ്യാസം
കൽക്കട്ട പ്രെസിഡെൻസി കോളേജിലും,ഓക്സ്ഫഡിലുമായി ചരിത്രത്തിൽ ബിരുദവും ബിരുദാനന്തര ബിരുദവും പൂർത്തിയാക്കി. പിന്നീട് കൽക്കട്ടാ സർവ്വകലാശാലയിൽ 1957 മുതൽ അദ്ധ്യാപകനായി സേവനം അനുഷ്ഠിച്ചു. 1961 മുതൽ 1963 വരെ ബർദ്വാൻ സർവ്വകലാശാലയിൽ റീഡറായി. 1971 മുതൽ 1973 വരെ ഐ.ഐ.എം കൽക്കട്ടയിലെ ഉയർന്ന പദവിയിലുള്ള പ്രൊഫസ്സറായിരുന്നു. ഒട്ടേറെ സർവ്വകലാശാലയിൽ അദ്ധ്യാപകനായും, മറ്റു ഭരണച്ചുമതലകളും അദ്ദേഹം വഹിച്ചിരുന്നു. യു.ജി.സി യിലെ വിശിഷ്ടാംഗത്വവും ഇതിൽപ്പെടും. ഏഷ്യാറ്റിക് സൊസൈറ്റിയുടെ വൈസ് പ്രസിഡന്റും ആയിരുന്നു അദ്ദേഹം. മതേതര നിലപാടുകളിൽ ഉറച്ച് നിന്നിരുന്ന അദ്ദേഹം ഒരു മാർക്സിസ്റ്റ് ചരിത്രകാരനായിരുന്നു എന്നു ചൂണ്ടിക്കാണിക്കപ്പെട്ടിട്ടുണ്ട്.
## ബഹുമതികൾ
*Gopimohan Deb Scholarship, Presidency College, Calcutta 1953–54
*Curzon Memorial Essay Prize, Oxford, 1957
*Beit Senior Research Scholarship, Nuffield College, Oxford, 1958–61
*Doctor of Letters, *Honoris Causa* by North Bengal University, 2000
*Banga Samman Award, 2008–09

## ഗ്രന്ഥങ്ങൾ
**Secularism at Bay: Uzbekistan at the Turn of the Century* (New Delhi, 2006)
*(ed.) *State, Development and Political Culture: Bangladesh and India*, (New Delhi, 1997) (Co-edited with Ranabir Samaddar)
*(ed.) *Mukti Sangrame Banglar Chatro-Chamaj* (*Students of Bengal in the Struggle of Liberation*) (in Bengali), (Calcutta: Paschim Banga Itihas Samsad, 1992)
*(ed.) *West Bengal District Gazetteers, 24 Parganas*, (Calcutta, 1983)
*(ed.) *West Bengal District Gazetteers, Darjeeling*, (Calcutta, 198?)
*(ed.) *Perspectives in Social Sciences, 1: Historical Dimensions* (New Delhi, 1977)
*(ed.) *Proceedings of the Indian History Congress*, (Calcutta: Jadavpur Session, 1974)
*(ed.) *Proceedings of the Indian History Congress*, (Aligarh: Aligarh Session, 1975)
*(et al. eds.) *Essays in Honour of Professor Sushobhan Chandra Sarkar* (New Delhi, 1975)
**Freedom Struggle* (New Delhi, 1972), (Co-authored with Bipan Chandra and Amalesh Tripathi)
## അവലംബം

വർഗ്ഗം:ഭാരതീയ പണ്ഡിതർ
വർഗ്ഗം:ചരിത്രകാരന്മാർ
വർഗ്ഗം:1932-ൽ ജനിച്ചവർ
കളിമണ്ണ്

സിലിക്കേറ്റ് ധാതുക്കളുടെ, വിശിഷ്യ, ഫെൽസ്പാറുകളുടെ, അപക്ഷയംമൂലമാണു കളിമണ്ണുണ്ടാവുന്നത്. കാലക്രമത്തിൽ ഇവ അവസാദങ്ങളുമായി കൂടിക്കലരുന്നു. ചെളിക്കല്ല്, ഷെയ്‌ൽ എന്നിവയിൽ സാമാന്യമായ തോതിൽ കളിമണ്ണ് അടങ്ങിക്കാണുന്നു. കിയോലിനൈറ്റ് (kiolinite), ഇലൈറ്റ് (illite) എന്നിവയാണ് അവസാദശിലകളിൽ സാധാരണയായുള്ള കളിമണ്ണിനങ്ങൾ.

## അവലംബങ്ങൾ

വർഗ്ഗം:മണ്ണിനങ്ങൾ
ജോൺ ലെനൻ

ബീറ്റിൽസ് എന്ന പാശ്ചാത്യസംഗീത സംഘത്തിലെ ഗായകനും,ഗാനരചയിതാവുമായിരുന്നു ഇംഗ്ലണ്ടിലെ ലിവർപൂളിൽ ജനിച്ച ജോൺ വിൻസ്റ്റൺ ലെനൻ എന്ന **ജോൺ ലെനൻ**.(9 ഒക്ടോ:1940 – 8 ഡിസം:1980) .ബീറ്റിൽസ് എന്ന സംഘം 1960 ൽ രൂപീകരിച്ചപ്പോൾ ലെനനോടൊപ്പം ഉണ്ടായിരുന്ന മറ്റു  പ്രധാനകലാകാരന്മാർ പോൾ മക് കാർട്നി,ഹാർസൺ,സറ്റ്ക്ലിഫ് ,റിംഗോ സ്റ്റാർ എന്നിവരായിരുന്നു.
ഒട്ടേറെ സംഗീത ആൽബങ്ങൾ ബീറ്റിൽസ് പുറത്തിറക്കുകയുണ്ടായി.വിയറ്റ്നാം യുദ്ധത്തിനെതിരായും ലെനൻ ഗീതങ്ങൾ രചിയ്ക്കുകയുണ്ടായി. "Give Peace a Chance" എന്നതായിരുന്നു  പ്രശസ്തമായ ഒരു ഗാനം.

## മരണം
ഡേവിഡ് മാർക് ചാപ്മാൻ എന്നയാൾ ഡക്കോട്ടയിലെ വസതിയിൽ  വച്ച് ലെനനെ 1980 ഡിസംബർ 8 നു വെടിവച്ച് കൊലപ്പെടുത്തുകയാണുണ്ടായത്.
## ആൽബങ്ങൾ

* *[[John Lennon/Plastic Ono Band]]* (1970)
* *[[Imagine (album)|Imagine]]* (1971)
* *[[Some Time in New York City]]* (with Yoko Ono) (1972)
* *[[Mind Games]]* (1973)
* *[[Walls and Bridges]]* (1974)
* *[[Rock 'n' Roll (John Lennon album)|Rock 'n' Roll]]* (1975)
* *[[Double Fantasy]]* (with Yoko Ono) (1980)
* *[[Milk and Honey (album)|Milk and Honey]]* (with Yoko Ono) (1984)

## പുറം കണ്ണികൾ

* 
* 
* 
* *BBC* Archive on John Lennon
* *NPR* Archive on John Lennon
* FBI file on John Lennon
* John Lennon hosted by EMI Group Limited

വർഗ്ഗം:സംഗീതജ്ഞർ
വർഗ്ഗം:സംഗീതജ്ഞർ തരംതിരിച്ച്
വർഗ്ഗം:അഹിംസയുടെ വക്താക്കൾ
വർഗ്ഗം:ജോൺ ലെനൻ
വർഗ്ഗം:ബ്രിട്ടീഷ് ഫെമിനിസ്റ്റുകൾ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:പുരുഷ ഫെമിനിസ്റ്റുകൾ
വർഗ്ഗം:1940-ൽ ജനിച്ചവർ
വർഗ്ഗം:കൊല ചെയ്യപ്പെട്ട സംഗീതജ്ഞർ
വർഗ്ഗം:ഒക്ടോബർ 9-ന് ജനിച്ചവർ
വർഗ്ഗം:ഡിസംബർ 8-ന് മരിച്ചവർ
വർഗ്ഗം:1980-ൽ മരിച്ചവർ

## External links

* 
* 
*
പിങ്ഗള

മലയാള ഭാഷയിലെ പ്രമുഖ കവിയും പണ്ഡിതനുമായിരുന്ന മഹാകവി ഉള്ളൂർ എസ്സ്. പരമേശ്വരയ്യർ  (1877 ജൂൺ 06 - 1949 ജൂൺ 15.) രചിച്ച ഒരു ഖണ്ഡകാവ്യമാണ് **പിംഗള**. 1928ലാണ് ഈ കൃതി പ്രസിദ്ധീകരിക്കപ്പെട്ടത്.

## അവലംബം

വർഗ്ഗം:ഖണ്ഡകാവ്യങ്ങൾ
സന്നിഹിതഘടകാപഗ്രഥനം

ഒരു വാക്യത്തിൽ അടുത്തബന്ധം പുലർത്തുന്ന ഘടകങ്ങളെ സന്നിഹിതഘടകങ്ങൾ എന്ന് വിളിക്കുന്നു.ഇവയെ ക്രമികമായി പിരിച്ചുകാണിക്കുന്ന പ്രക്രിയയാണ് സന്നിഹിതഘടകാപഗ്രഥനം.ഈ രീതി ആദ്യമായി പരിചയപ്പെടുത്തിയത് ലിയോനാഡ് ബ്ലുംഫീൽഡ് എന്ന അമേരിക്കൻ ഭാഷാശാസ്ത്രകാരനാണ്.
മാക്രോബ്രാക്കിയം പ്രഭാകരനി

കേരളത്തിൽ നിന്നും പുതിയതായി കണ്ടെത്തിയ ഒരിനം കൊഞ്ചാണ് ***മാക്രോബ്രാക്കിയം പ്രഭാകരനി***.  ഇതിനെ വാമനപുരം പുഴയിൽ നിന്നുമാണ് കണ്ടെത്തിയത്. ശുദ്ധജലത്തിലാണ് ഇവയെ കാണുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കൊഞ്ചുകൾ
വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ
മിർസ ജഹാംഗീർ

മുഗൾ ചക്രവർത്തിമാരായിരുന്ന അക്ബർഷാ രണ്ടാമന്റെ പുത്രനും  ബഹാദൂർഷാ സഫറിന്റെ ഇളയ സഹോദരനുമായിരുന്നു **മിർസ ജഹാംഗീർ ബഖ്ത് ബഹാദൂർ** എന്ന **മിർസ ജഹാംഗീർ** (ജീവിതകാലം: 1791– 1821 ജൂലൈ 18 ). 

അക്ബർഷായുടെ പ്രിയപുത്രനായിരുന്ന മിർസ ജഹാംഗീറിനെയായിരുന്നു അദ്ദേഹം പിൻഗാമിയാക്കാമെന്ന് നിശ്ചയിച്ചിരുന്നത്. എന്നാൽ ഇക്കാലത്തെ മുഗൾ ചക്രവർത്തി വെറും നാമമാത്രഭരണാധികാരിയായിരുന്നു. നിയന്ത്രണം ബ്രിട്ടീഷുകാരുടെ കൈവശമായിരുന്നു. മൂത്ത പുത്രനായ ബഹാദൂർഷാ സഫറിനെ പിൻഗാമിയാക്കണമെന്ന ബ്രിട്ടീഷുകാരുടെ നിർദ്ദേശം അക്ബർഷാക്ക് അംഗീകരിക്കേണ്ടി വരുകയായിരുന്നു. ബ്രിട്ടീഷുകാരുടെ തീരുമാനത്തിൽ കുപിതനായ മിർസ ജഹാംഗീർ ബ്രിട്ടീഷ് റെസിഡന്റായ ആർച്ചിബോൾഡ് സെറ്റണ് നേരെ വെടിയുതിർക്കുകയും അദ്ദേഹത്തിന്റെ തൊപ്പി തെറിപ്പിക്കുകയും ചെയ്തു. ഇതിനെത്തുടർന്ന് 1809-ൽ മിർസ ജഹാംഗീറിനെ അലഹബാദിലേക്ക് നാടുകടത്തി. അമിതമദ്യപാനം മൂലം 1821-ൽ മുപ്പത്തൊന്നാം വയസിൽ മിർസ ജഹാംഗീർ മരണമടഞ്ഞു.
## അവലംബം

വർഗ്ഗം:മുഗൾ രാജകുടുംബാംഗങ്ങൾ
സഹധർമ്മിണി

തോമസ് പിക്ചെഴ്സിന്റെ ബാനറിൽ പി.എ. തോമസ് നിമിച്ച മലയാളചലച്ചിത്രമാണ് **സഹധർമ്മിണി**.  ഈ ചിത്രത്തിന്റെ വിതരണം തിരുമേനി പിക്ചേഴ്സ് നടത്തി.  1967 ഫെബ്രുവരി 4-ന് സഹധർമ്മിണി കേരളത്തിൽ പ്രദർശനം തുടങ്ങി.

## അഭിനേതാക്കൾ
*സത്യൻ
*അടൂർ ഭാസി
*മുതുകുളം രാഘവൻ പിള്ള
*പങ്കജവല്ലി
*ടി.ആർ. ഓമന
*ഉഷാകുമാരി
*കവിയൂർ പൊന്നമ്മ
*ഹരി
*ഒ. രാംദാസ്
*ഷാജി.

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*പി. ലീല
*ബി. വസന്ത

## അണിയറപ്രവർത്തകർ
*സംവിധാന, നിർമ്മാണം - പി.എ. തോമസ്
*സംഗീതം - ബി.എ. ചിദംബരനാഥ്
*ഗാനരചന - വയലാർ
*കഥ ‌- പി.എ. തോമസ്
*തിരക്കഥ, സംഭാഷണം - എസ്.എൽ. പുരം സദാനന്ദൻ
*ചിത്രസംയോജനം - ടി.ആർ. ശ്രീനിവാസലു
*ഛായാഗ്രഹണം - പി.ബി. മണിയം.

## ഗാനങ്ങൾ
*സംഗീതം - ബി.എ. ചിദംബരനാഥ്
*ഗാനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡാറ്റാബേസിൽ നിന്ന് സഹധർമ്മിണി
*സിനീമാലയം ഡേറ്റാബേസിൽ നിന്ന്  സഹധർമ്മിണി

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ
ലൂ പർവ്വതം

തെക്കൻ ചൈനയിലെ ജാങ്ക്ഷി പ്രവിശ്യയുടെ വടക്കുഭാഗത്തായി സ്ഥിതിചെയ്യുന്ന ഒരു പർവ്വതമാണ് **ലൂ  പർവ്വതം** അഥവാ **ലൂഷാൻ**(ചൈനീസ്: 庐山; ഇംഗ്ലീഷ്: **Mount Lu** or **Lushan** ). കുവാങ്ലു എന്നും ഇത് അറിയപ്പെടുന്നു. ചൈനയിലെ തന്നെ ഒരു വിഖ്യാതമായ പർവ്വതനിരയാണ് ലൂഷാൻ. ദീർഘവൃത്താകൃതിയിലുള്ള ഇതിന് 25കി.മീ നീളവും 10കി.മീ വീതിയുമുണ്ട്. ഇതിന്റെ വടക്കുഭാഗത്തായ് യാങ്ടിസി നദിയും ഒഴുകുന്നു. ലൂഷാൻ  പർവ്വതനിരകളിലെ ഏറ്റവും ഉയരമുള്ള കൊടുമുടിയാണ് ദഹാൻയാങ്(Dahanyang Peak). സമുദ്രനിരപ്പിൽനിന്നും 1474മീറ്ററാണിതിന്റെ ഉയരം. ഗാംഭീര്യത്തിലും സൗന്ദര്യത്തിലും ഉയരത്തിലും  പ്രസിദ്ധിയാർജ്ജിച്ച ഒരു പർവ്വതമാണ് ലൂഷാൻ. 1996ൽ ഈ ദേശീയോദ്യാനത്തിന് ലോക പൈതൃക പദവി ലഭിച്ചു.

## ചിത്രശാല

File:Lushan Mountain Celetial Cave.JPG|സെലെസ്റ്റിയൽ കേവ്
File:庐山牯岭.JPG|ഗുലിങ് പട്ടണം
File:庐山美庐.JPG|Meilu building, Chiang Kai-sek's former residence
File:庐山老教堂.jpg |ഓൾഡ് ചർച്
File:庐山礼拜堂.jpg |ഓൾഡ് ചർച്
File:芦林湖.JPG|ലുനിൻ തടാകം
File:庐山东林寺大雄宝殿.JPG|ഡോങ്ക്ലിൻ ക്ഷേത്രം
File:白鹿洞书院五院之一.JPG|White Deer Grotte Academy 


## പുറത്തേക്കുള്ള കണ്ണികൾ


വർഗ്ഗം:ചൈനയിലെ ദേശീയോദ്യാനങ്ങൾ
റോക്‌ടെണ്ട അഗ്‌നിപർവതം

മധ്യ ഇൻഡൊനീഷ്യയിലെ ഒരു അഗ്‌നിപർവതമാണ് റോക്‌ടെണ്ട അഗ്‌നിപർവതം. പലൂവ എന്നും ഇതറിയപ്പെടാറുണ്ട്. 2013
ൽ അഗ്‌നിപർവതം പൊട്ടിത്തെറിച്ച് അഞ്ച് പേർ മരിച്ചിരുന്നു.   
## അവലംബം

## പുറം കണ്ണികൾ
*Paluweh
*Landsat Thermal Sensor Lights Up from Volcano's Heat 

വർഗ്ഗം:ഇന്തോനേഷ്യയിലെ അഗ്നിപർവ്വതങ്ങൾ
വന്യമൃഗങ്ങളുടെ പട്ടിക

## '''അ-അഃ'''



## '''ക-മ'''


## '''സ-റ'''


വർഗ്ഗം:ജീവികളുമായി ബന്ധപ്പെട്ട പട്ടികകൾ
ബയ്ക്കനൂർ കോസ്മോഡ്രോം

ലോകത്തെ ഏറ്റവും പഴയതും വലുതുമായ ബഹിരാകാശ വിക്ഷേപണകേന്ദ്രമാണ് **ബയ്ക്കനൂർ കോസ്മോഡ്രോം**. **ത്യുറാത്തം** എന്നുകൂടി പേരുള്ള ഈ ബഹിരാകാശകേന്ദ്രം കസാഖ്സ്ഥാനിലാണെങ്കിലും റഷ്യയുടെ അധീനതയിലാണ്. സോവിയറ്റ് യൂണിയന്റെ കാലത്താണ് ഇത് നിർമ്മിക്കപ്പെട്ടത്. അന്ന് കസാഖ്സ്ഥാൻ സോവിയറ്റ് യൂണിയനിലെ ഘടകറിപ്പബ്ലിക്കുകളിലൊന്നായിരുന്നു. സോവിയറ്റ് യൂണിയൻ പലതായി പിരിഞ്ഞപ്പോൾ കോസ്മോഡ്രോം റഷ്യയുടേതായി. 2050 വരെ കസാഖ്സ്ഥാനിൽ നിന്ന് കോസ്മോഡ്രോം നിലനിൽക്കുന്ന പ്രദേശം 11 കോടി 50 ലക്ഷം ഡോളർ പ്രതിവർഷപാട്ടത്തിന് റഷ്യ കരാർ എടുത്തിരിയ്ക്കുകയാണ്. 1955 ജൂൺ 2 ന് ദീർഘദൂരമിസൈൽ കേന്ദ്രമായാണ് സോവിയറ്റ് യൂണിയൻ ഇത് സ്ഥാപിച്ചത്. പീന്നിട് ബഹിരാകാശകേന്ദ്രമാക്കുകയും അതിനു ചുറ്റും ഒരു നഗരം നിർമ്മിച്ച് ലെനിൻസ്ക് എന്ന പേരും നൽകി. സോവിയറ്റ് വിഭജനത്തെ തുടർന്ന് റഷ്യ ഇത് ഏറ്റെടുക്കുകയും 1995 ൽ നഗരത്തിന്റെ പേര് മുൻകാല നാമമായ **ബയ്ക്കനൂർ** എന്നാക്കുകയും ചെയ്തു. 2004 ഡിസംബറിൽ റഷ്യയും കസാഖ്സ്ഥാനും ചേർന്ന് **[[റഷ്യ-കസാഖ്സ്ഥാൻ ബയ്‌തെറക്]]** എന്ന സംയുക്ത പദ്ധതിയ്ക്ക് കരാറൊപ്പിട്ടു. റഷ്യയുടെ അംഗാര റോക്കറ്റ് വിക്ഷേപിണിക്കു പ്രവർത്തിക്കാനുള്ള സ്പെയ്സ് ലോഞ്ച് കോംപ്ലക്സാണിത്. ഇരുരാജ്യങ്ങൾക്കും 50 % വീതം ഓഹരിയുള്ള പദ്ധതിയാണിത്.

സമുദ്രനിരപ്പിൽ നിന്ന് ഏകദേശം 90 മീറ്റർ (300 അടി) ഉയരത്തിൽ കസാഖ് സ്റ്റെപ്പിയില് സ്ഥിതി ചെയ്യുന്ന ഇത്, കിഴക്ക് അരാൽ കടലിനും വടക്ക് സിർ ദര്യയ്ക്കും  200 കിലോമീറ്റർ (120 മൈൽ) അകലെയാണ് സ്ഥ്തിചെയ്യുന്നത്. ട്രാൻസ്-അരാൽ റെയിൽവേയിലെ ഒരു സ്റ്റേഷനായ ടോറെറ്റത്തിന് സമീപമാണ് ഇത്.

1955-ൽ സോവിയറ്റ് പ്രതിരോധ മന്ത്രാലയത്തിൻറെ ഒരു ഉത്തരവ് പ്രകാരം ബൈകോണൂർ കോസ്മോഡ്രോം സ്ഥാപിക്കപ്പെട്ടു. സോവിയറ്റ് ബഹിരാകാശ പരിപാടിയുടെ പ്രധാന പ്രവർത്തന കേന്ദ്രമായാണ് ഇത് ആദ്യം നിർമ്മിച്ചത്. സ്പുട്നിക് 1, വോസ്റ്റോക്ക് 1 എന്നിവയുടെ വിക്ഷേപണ കേന്ദ്രമായും ഈ കോസ്മോഡ്രോം പ്രവർത്തിച്ചിരുന്നു. വോസ്റ്റോക്ക് 1 ൻറെ പൈലറ്റ് ആയി പ്രവർത്തിക്കുകയും ബഹിരാകാശത്ത് എത്തിയ ആദ്യത്തെ മനുഷ്യനായി മാറുകയും ചെയ്ത സോവിയറ്റ് ബഹിരാകാശയാത്രികൻ യൂറി ഗഗാറിൻ്റെ ബഹുമാനാർത്ഥം രണ്ട് ദൗത്യങ്ങൾക്കും ഉപയോഗിച്ച ലോഞ്ച്പാഡിന് "ഗഗാറിൻസ് സ്റ്റാർട്ട്" എന്ന് പുനർനാമകരണം ചെയ്യപ്പെട്ടു. നിലവിലെ റഷ്യൻ മാനേജ്‌മെൻ്റിന് കീഴിൽ, തിരക്കേറിയ ബഹിരാകാശ കേന്ദ്രമായി തുടരുന്ന ബൈകോണൂർ, നിരവധി വാണിജ്യ, സൈനിക, ശാസ്ത്രീയ ദൗത്യങ്ങൾ വർഷം തോറും നടത്തുന്നു.

## അവലംബം

## ബാഹ്യ ലിങ്കുകൾ

* Baikonur Cosmodrome historical note (in Russian) and historical pictures (2002) on buran.ru – NPO Molniya, maker of Russian space shuttle Buran.
* RussianSpaceWeb.com on Baikonur
* 360° interactive panoramas of Baikonur Cosmodrome
* Baikonur: the town, the cosmodrome, the MetOp-A launch campaign
* "World’s Oldest Space Launch Facility: The Baikonur Cosmodrome." *Sometimes Interesting*. 26 May 2014
* Nedelin Disaster // RussianSpaceWeb.com 
* The official website of the city administration Baikonur  // Baikonur commemorated a test rocket and space technology.
* The Russian Union Of Veterans // Day of memory and grief.

വർഗ്ഗം:ബഹിരാകാശ വിക്ഷേപണകേന്ദ്രം
വർഗ്ഗം:സോവിയറ്റ് യൂണിയന്റെ ബഹിരാകാശപദ്ധതികൾ
നീലവളയൻ തേൻവണ്ട്

തേനീച്ചയുടെ ബന്ധുവായ, ഓസ്ട്രേലിയൻ സ്വദേശിയായ ഒരു ജീവിയാണു നീലവളയൻ വണ്ട് (ബ്ലൂ ബാൻഡെഡ് ബീ). ശാസ്ത്രീയനാമം അമെഗില്ല സിൻഗുലാറ്റ. സിൻഗുലാറ്റ എന്ന ലാറ്റിൻ വാക്ക് സൂചിപ്പിക്കുന്ന പോലെ ശരീരത്തിൽ ബെൽറ്റു പോലെ നീലവളയങ്ങൾ കാണാം. ആണിന് അഞ്ച് വളയങ്ങളും പെണ്ണിനു നാലുവളയവും ഉണ്ടാകും. സ്വദേശം ഓസ്ട്രേലിയ ആണെങ്കിലും ഓസ്ട്രേലിയ മുതൽ ഇന്ത്യ വരെയുള്ള ഭൂപ്രദേശങ്ങളിൽ വ്യാപകമായി കാണപ്പെടുന്നു.

## പ്രാധാന്യം
വലിയ ഒരു പരാഗകാരിയാണു ബ്ലൂ ബാൻഡെഡ് ബീകൾ. ഓസ്ട്രേലിയയിലെ കാർഷികവിളകളുടെ 30 ശതമാനവും പരാഗണം നടത്തുന്നത് ഇവയാണ്.

## References

വർഗ്ഗം:ഷഡ്‌പദങ്ങൾ
ശ്രീജ

ഒരു മലയാളം, തമിഴ് ചലച്ചിത്ര അഭിനേത്രിയും ഗായികയുമാണ്** ശ്രീജ**.

## ജീവിതരേഖ
നാടക അഭിനേതാക്കളായ ഉഷ, ശ്രീധരൻ ദമ്പതികളുടെ മകളായാണ് ശ്രീജ ജനിച്ചത്. ചില നാടകങ്ങളിൽ മാതാപിതാക്കൾക്കൊപ്പം ശ്രീജ അഭിനയിച്ചിരുന്നു. ചലച്ചിത്രമേഖലയിൽ നിധി എന്ന ചിത്രത്തിൽ ബാലതാരമായി ആദ്യമായി അഭിനയിച്ചു.  1989-ൽ ചാണക്യൻ എന്ന ചിത്രത്തിൽ കമലഹാസന്റെ പെങ്ങളായും മഴവിൽക്കാവടി എന്ന ചിത്രത്തിൽ ജയറാമിന്റെ പെങ്ങളായും അഭിനയിച്ചു. ജഗതി ആദ്യമായി സംവിധാനം ചെയ്ത അന്നക്കുട്ടീ കോടമ്പാക്കം വിളിക്കുന്നു എന്ന ചിത്രത്തിലാണ് ആദ്യമായി നായികയായി അഭിനയിച്ചത്.. പിന്നീട് ചെറിയ ലോകവും വലിയ മനുഷ്യരും, കാഴ്ചയ്ക്കപ്പുറം എന്ന ചിത്രങ്ങളിൽ മുകേഷിന്റെ നായികയായും, ഇന്ദ്രജാലത്തിൽ മോഹൻലാലിന്റെ നായികയായും അഭിനയിച്ചു. 1990-കളുടെ ആരംഭത്തിൽ *തയ്യൽക്കാരൻ* തുടങ്ങിയ തമിഴ് ചിത്രങ്ങളിൽ അഭിനയിച്ചു. തമിഴ്നാട്ടിൽ നിന്നുള്ള സന്താനപാണ്ഡ്യനെ വിവാഹം ചെയ്തു.

## അഭിനയിച്ച ചലച്ചിത്രങ്ങൾ
* നിധി (ബാലനടി)
* ഒരു മേയ്മാസപ്പുലരിയിൽ (ബാലനടി)
* ചാണക്യൻ
* മഴവിൽക്കാവടി
* അന്നക്കുട്ടീ കോടമ്പാക്കം വിളിക്കുന്നു
* ചെറിയ ലോകവും വലിയ മനുഷ്യരും
* മുത്താരംകുന്ന് പി.ഒ.
* ഡോക്ടർ പശുപതി
* ചാമ്പ്യൻ തോമസ്
* ദൈവസഹായം ലക്കി സെന്റർ
* കാഴ്ചയ്ക്കപ്പുറം
* ഇന്ദ്രജാലം
* കുറ്റപത്രം
* തയ്യൽക്കാരൻ (തമിഴ്‌)

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
ശ്രീജാ രവി

മലയാളം, തമിഴ്, കന്നട, തെലുങ്ക്, ഹിന്ദി ചലചിത്ര മേഖലകളിൽ പ്രവർത്തിക്കുന്ന ഒരു ഡബ്ബിംഗ് കലാകാരിയാണ് **ശ്രീജാ രവി**
അഖിൽ സത്യൻ സംവിധാനം ചെയ്ത വരനെ ആവശ്യമുണ്ട് എന്ന ചിത്രത്തിൽ ശ്രീജ അഭിനയിച്ചിട്ടുണ്ട്.

## ജീവിതരേഖ

മെക്കാനിക്കൽ എഞ്ചിനീയറായിരുന്ന കുഞ്ഞിക്കുട്ടന്റേയും ഡബ്ബിംഗ് കലാകാരി കണ്ണൂർ നാരായണിയുടേയും മകൾ ആണ്. ഗായകനായ രവിയാണ് ഭർത്താവ്. തമിഴിലും മലയാളത്തിലും ഡബ്ബിംഗ് കലാകാരിയായി പ്രവർത്തിക്കുന്ന രവീണ ഏകമകളാണ്.

## ചലച്ചിത്രരംഗം
1978ൽ ജി. അരവിന്ദൻ സംവിധാനം ചെയ്ത തമ്പ് എന്ന ചിത്രത്തിൽ കുട്ടികൾക്ക് ശബ്ദം നൽകിക്കൊണ്ടാണ് ശ്രീജ ഡബ്ബിംഗ് രംഗത്തെത്തുന്നത്. തുടർന്ന് ആറ് വയസ്സു മുതൽ മുപ്പത് വയസ്സുവരെയുള്ള കഥാപാത്രങ്ങൾക്ക് ശ്രീജ ശബ്ദം നൽകിയിട്ടുണ്ട്. ബേബി ശാലിനി, ബേബി ശ്യാമിലി, മാസ്റ്റർ പ്രശോഭ്, മാസ്റ്റർ വിമൽ, ബേബി അഞ്ജു തുടങ്ങി നിരവധി ബാലതാരങ്ങൾക്കു ശ്രീജ ശബ്ദം നല്കി.

## പുരസ്കാരങ്ങൾ
*മികച്ച ഡബ്ബിംഗ് കലാകാരിക്കുള്ള കേരളസംസ്ഥാന ചലച്ചിത്രപുരസ്കാരം 1997 - (അനിയത്തിപ്രാവ്)
*മികച്ച ഡബ്ബിംഗ് കലാകാരിക്കുള്ള കേരളസംസ്ഥാന ചലച്ചിത്രപുരസ്കാരം 1998 - (അഗ്നിസാക്ഷി)
*മികച്ച ഡബ്ബിംഗ് കലാകാരിക്കുള്ള കേരളസംസ്ഥാന ചലച്ചിത്രപുരസ്കാരം 2008 - (മിന്നാമിന്നിക്കൂട്ടം)

## അവലംബം

വർഗ്ഗം:മികച്ച ഡബ്ബിങ് കലാകാരന്മാർക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:മലയാളചലച്ചിത്ര ഡബ്ബിങ് കലാകാരന്മാർ